text:
MUTU 8
Anakhalabe Wokhulupirika Ngakhale Kuti Anakumana ndi Mavuto
1. N’chifukwa chiyani anthu a ku Silo anali ndi chisoni kwambiri?
SAMUELI anadziwa kuti anthu a ku Silo ali ndi chisoni chachikulu. Zinkaoneka kuti anthu m’tauni yonseyi ankalira maliro. Sitikudziwa kuti panali azimayi ndi ana angati amene ankalira chifukwa cha chisoni ndi imfa ya abambo awo, amuna awo, ana awo ndi achibale amene anaphedwa kunkhondo. Chomwe tikudziwa ndi choti pa nthawiyi amuna pafupifupi 30,000 anali ataphedwa pa nkhondo yoopsa yomenyana ndi Afilisiti. Ndipo zimenezi zinachitika pasanathe nthawi yaitali kuchokera pamene Aisiraeli enanso 4,000 anaphedwa pa nkhondo ina.—1 Sam. 4:1, 2, 10.
2, 3. Kodi ndi zinthu ziti zochititsa manyazi ndiponso zomvetsa chisoni zimene zinachitika ku Silo?
2 Komatu limeneli linali vuto limodzi chabe mwa mavuto ambirimbiri amene Aisiraeli anakumana nawo. Mwachitsanzo, pa nthawi ina likasa la Yehova linalandidwa. Mkulu wa Ansembe Eli anali ndi ana aamuna awiri oipa kwambiri. Mayina awo anali Hofeni ndi Pinehasi ndipo iwo ananyamula likasa lopatulika la pangano kuchokera ku Silo. Likasa limeneli linkakhala m’malo opatulika m’chihema chomwe chinali kachisi wooneka ngati tenti, ndipo chinali chizindikiro chakuti Mulungu ali pamalowo. Aisiraeli anatenga Likasalo n’kupita nalo kunkhondo poganiza kuti likakhala ngati chithumwa chowateteza. Komatu pamenepa sanaganize bwino chifukwa Afilisiti analanda Likasalo ndipo anapha Hofeni ndi Pinehasi.—1 Sam. 4:3-11.
3 Kwa zaka zambiri anthu ankalemekeza chihema chopatulika chimene chinali ku Silo chifukwa chakuti m’chihemacho munali Likasa. Koma tsopano Likasali linali litalandidwa. Eli, amene pa nthawiyi anali ndi zaka 98, atamva kuti Likasa lalandidwa anagwa pampando chagada ndipo anafa. Mpongozi wake, yemwe anali mkazi wake wa Pinehasi, nayenso anamwalira akubereka. Mayiyu asanamwalire ananena kuti: “Ulemerero wachoka mu Isiraeli kupita kudziko lina.” Zimenezi zinalidi zoona chifukwa zinthu zinali zitasinthiratu ku Silo.—1 Sam. 4:12-22.
4. Kodi tikambirana chiyani m’mutu uno?
4 Kodi Samueli anatani kuti apirire mavuto aakulu amenewa? Kodi iye anali ndi chikhulupiriro cholimba moti akanatha kuthandiza anthu amenewa, omwe Yehova anali atasiya kuwateteza ndiponso kuwakonda? Masiku ano tonsefe nthawi zina timakumana ndi mavuto ndiponso zokhumudwitsa zimene zimayesa chikhulupiriro chathu. Choncho tiyeni tione zimene tingaphunzire kwa Samueli.
“Anachita Chilungamo”
5, 6. Kodi Baibulo limafotokoza zinthu ziti zimene zinachitika pa zaka 20 zomwe silitchula za Samueli, nanga Samueli ankagwira ntchito yotani pa nthawiyi?
5 Pambuyo pofotokoza za kulandidwa kwa Likasa lopatulika, Baibulo silipitiriza kunena za Samueli. M’malomwake limafotokoza za Likasalo ndiponso zimene Afilisiti anakumana nazo chifukwa cholanda Likasa, zomwe zinachititsa kuti akakamizike kukalibweza. Pamene Baibulo likunenanso za Samueli, n’kuti patapita zaka 20. (1 Sam. 7:2) Kodi Samueli ankachita chiyani pa zaka zimenezi? Baibulo limatithandiza kudziwa zimene ankachita.
6 Baibulo limasonyeza kuti nthawi imeneyi isanafike, “Samueli anapitiriza kulankhula ndi Aisiraeli onse.” (1 Sam. 4:1) Limasonyezanso kuti pambuyo pa zaka 20 zimenezi, Samueli ankayendera mizinda itatu ya Isiraeli, ndipo ankazungulira m’maderawa chaka chilichonse kuweruza Aisiraeli. Akayendera madera amenewa, ankabwerera kwawo ku Rama. (1 Sam. 7:15-17) Zimenezi zikusonyeza kuti Samueli anali munthu wotanganidwa kwambiri ndipo pa zaka 20 zimenezi anali ndi zochita zambiri.
Ngakhale kuti Baibulo silifotokoza zinthu zimene Samueli ankachita pa zaka 20 kuchokera pamene likasa linalandidwa, tikukhulupirira kuti pa zaka zimenezi iye anali wotanganidwa kwambiri kutumikira Yehova
7, 8. (a) Kodi Samueli anauza anthu uthenga wotani atagwira ntchito mwakhama kwa zaka 20? (b) Kodi anthuwo anatani atamva zimene Samueli anawauza?
7 Chinyengo ndiponso khalidwe lachiwerewere la ana a Eli linasokoneza chikhulupiriro cha anthu. Zikuoneka kuti anthu ambiri anayamba kulambira mafano. Komabe Samueli atatha zaka 20 akugwira mwakhama ntchito yolimbikitsa anthuwo, anawauza kuti: “Ngati mukubwereradi kwa Yehova ndi mtima wanu wonse, chotsani milungu yachilendo pakati panu. Muchotsenso zifaniziro za Asitoreti, ndi kulunjikitsa mitima yanu kwa Yehova mosayang’ananso kwina, ndi kutumikira iye yekha. Mukatero, adzakupulumutsani m’manja mwa Afilisiti.”—1 Sam. 7:3.
8 Aisiraeli ankavutika kwambiri chifukwa chokhala “m’manja mwa Afilisiti.” Popeza asilikali a Isiraeli anali atagonjetsedwa, Afilisiti ankaona kuti anali ndi ufulu wonse wozunza anthu a Mulunguwo. Koma Samueli anawatsimikizira kuti ngati atabwerera kwa Yehova, zinthu zikhoza kusintha. Kodi Aisiraeli analidi okonzeka kubwerera kwa Yehova? Samueli anasangalala kwambiri kuona kuti iwo asiyadi mafano awo “n’kuyamba kutumikira Yehova yekha.” Kenako Samueli anaitanitsa msonkhano ku Mizipa, tauni ya kumapiri imene inali chakumpoto kwa Yerusalemu. Aisiraeli anasonkhanadi kumeneko ndipo anasala kudya komanso analapa machimo awo ndipo anasiya kulambira mafano.—Werengani 1 Samueli 7:4-6.
Afilisiti atamva kuti Aisiraeli asonkhana ku Mizipa, anaona kuti ndi mwayi woti akamenyane nawo
9. Kodi Afilisiti anaganiza zochita chiyani atamva zoti Aisiraeli asonkhana ku Mizipa, nanga anthu a Mulungu anatani atamva zimenezi?
9 Koma Afilisiti anamva kuti Aisiraeli asonkhana ku Mizipa ndipo anaona kuti umenewu unali mwayi woti akamenyane nawo. Choncho anatumiza gulu lawo lankhondo ku Mizipa kuti likawononge anthu a Yehova. Aisiraeli atamva kuti Afilisiti akubwera, anachita mantha kwambiri ndipo anapempha Samueli kuti awapempherere. Samueli anachitadi zimenezi ndipo anaperekanso nsembe. Mwambo wapaderawu uli mkati, gulu lankhondo la Afilisiti linafika ku Mizipa. Kenako Yehova anayankha pemphero la Samueli. Ndipo posonyeza mkwiyo wake, Yehova “anachititsa mabingu amphamvu kwambiri pa tsiku limenelo kuti asokoneze Afilisiti.”—1 Sam. 7:7-10.
10, 11. (a) N’chifukwa chiyani tinganene kuti mabingu amene Yehova anachititsa anali osiyana ndi mabingu a nthawi zonse? (b) Kodi chinachitika n’chiyani pambuyo pa nkhondo ya ku Mizipa?
10 Koma tisaganize kuti Afilisiti anali ngati ana amene akangomva kulira kwa mabingu amathamangira kwa amayi awo kuti akabisale chifukwa cha mantha. Iwo anali anthu amphamvu komanso odziwa kumenya nkhondo. Koma mabingu amenewa anali asanawamvepo chiyambire chifukwa kugunda kwake kunali kwamphamvu kwambiri, ankachitika kumwamba kulibe mtambo ngakhale umodzi komanso phokoso lake linkamveka kuchokera kumapiri ndipo linali logonthetsa m’khutu. Choncho, Afilisiti anasokonezeka ndipo anaopa kwambiri. Chifukwa cha kusokonezekaku, zinthu zinasintha mofulumira. Afilisiti, omwe anabwera kudzaukira Aisiraeli, anatheratu mphamvu. Asilikali a Isiraeli anabwera kuchokera ku Mizipa ndipo anagonjetsa Afilisiti n’kuwathamangitsa mpaka kum’mwera chakumadzulo kwa Yerusalemu.—1 Sam. 7:11.
11 Nkhondo imeneyi inali chiyambi cha kusintha kwa zinthu pakati pa anthu a Mulungu. Pa nthawi yonse imene Samueli anali woweruza, Afilisiti ankaopa kumenyana ndi Aisiraeli. Pang’ono ndi pang’ono anthu a Mulungu anayamba kulandanso mizinda yawo imene inali m’manja mwa Afilisiti.—1 Sam. 7:13, 14.
12. Kodi n’chifukwa chiyani tingati Samueli “anachita chilungamo”? Nanga n’chiyani chinamuthandiza kuti apitirize kuthandiza anthu?
12 Patapita zaka zambiri mtumwi Paulo anatchula Samueli pa mndandanda wa oweruza ndiponso aneneri okhulupirika amene “anachita chilungamo.” (Aheb. 11:32, 33) Samueli anathandizadi kwambiri kuti anthu achite zabwino ndiponso zoyenera pamaso pa Mulungu. Iye anatha kuchita zimenezi chifukwa chakuti anayembekezera Yehova moleza mtima ndipo anapitirizabe kugwira ntchito yake mokhulupirika ngakhale kuti panali mavuto osiyanasiyana. Samueli analinso ndi mtima woyamikira moti Aisiraeli atapambana nkhondo ya ku Mizipa, iye anaimika mwala wachikumbutso kuti azikumbukira mmene Yehova anathandizira anthu ake.—1 Sam. 7:12.
13. (a) Kuti titsanzire Samueli, kodi tiyenera kukhala ndi makhalidwe ati? (b) Kodi nthawi yabwino yoyesetsa kukhala ndi makhalidwe amene Samueli anali nawo ndi iti?
13 Kodi nanunso mumalakalaka ‘mutamachita chilungamo’? Ngati ndi choncho, mungaphunzire zambiri pa kuleza mtima, kudzichepetsa komanso mtima woyamikira umene Samueli anali nawo. (Werengani 1 Petulo 5:6.) Ndipo tonsefe tifunika kukhala ndi makhalidwe amenewa. Samueli anaphunzira makhalidwe amenewa ali mwana, ndipo izi zinamuthandiza kupirira mavuto ambiri amene anakumana nawo atakula.
“Ana Ako Sakutsatira Chitsanzo Chako”
14, 15. (a) Kodi Samueli anakumana ndi vuto lalikulu liti “atakalamba”? (b) Kodi Samueli anali bambo wolekerera ngati Eli? Fotokozani.
14 Nthawi yotsatira pamene Baibulo limanenanso za Samueli, n’kuti “atakalamba.” Pa nthawiyi Samueli anali ndi ana amuna awiri akuluakulu, Yoweli ndi Abiya ndipo anawasankha kuti azimuthandiza pa ntchito yoweruza. Koma n’zomvetsa chisoni kuti iye sanasankhe bwino. Ngakhale kuti Samueli anali woona mtima ndiponso wachilungamo, ana akewa anagwiritsa ntchito molakwa udindo wawo. Iwo sankaweruza mwachilungamo ndiponso ankalandira ziphuphu.—1 Sam. 8:1-3.
15 Tsiku lina akulu a mu Isiraeli anapita kwa mneneri wokalambayu ndipo anamudandaulira kuti: “Ana ako sakutsatira chitsanzo chako.” (1 Sam. 8:4, 5) Koma kodi Samueli ankadziwa zimene ana akewa ankachita? Baibulo silinena ngati ankadziwa kapena ayi. Koma mosiyana ndi Eli, Samueli sanali bambo wolekerera. Yehova anadzudzula komanso kulanga Eli chifukwa ankalephera kulangiza ana ake oipa ndiponso chifukwa iye ankalemekeza ana akewo kuposa Mulungu. (1 Sam. 2:27-29) Koma Yehova anaona kuti Samueli anali wosiyana ndi Eli.
16. Kodi makolo amene ali ndi ana osamvera amamva bwanji, nanga chitsanzo cha Samueli chingawathandize bwanji?
16 Kodi Samueli anachita manyazi, kuda nkhawa ndiponso kukhumudwa atauzidwa za khalidwe loipa la ana akewa? Baibulo silifotokoza mmene anamvera. Koma makolo ambiri angamvetse mmene iye anamvera chifukwa masiku anonso m’dziko lovutali, ana ambiri samvera malangizo a makolo awo. (Werengani 2 Timoteyo 3:1-5.) Makolo amene akuvutika maganizo chifukwa chakuti ana awo analowerera, angalimbikitsidwe ndiponso kupeza malangizo poganizira chitsanzo cha Samueli. Iye sanalole kuti kusakhulupirika kwa ana ake kusinthe khalidwe lake labwino ngakhale pang’ono. Ndipo musaiwale kuti ngakhale mwana wanu atapanda kusintha pambuyo poti mwamudzudzula kapena kum’patsa malangizo, nthawi ina akhoza kudzasintha chifukwa choona khalidwe lanu labwino. Komanso mofanana ndi Samueli, makolo nthawi zonse ayenera kuchita zinthu zimene zingasangalatse Atate wawo, Yehova Mulungu.
“Tikufuna Kuti Utiikire Mfumu”
17. Kodi akulu a mu Isiraeli anamuuza chiyani Samueli, nanga iye anamva bwanji?
17 Ana a Samueli sanaganizire n’komwe za mavuto amene angabwere chifukwa cha khalidwe lawo ladyera komanso lodzikonda. Akulu a mu Isiraeli anauza Samueli kuti: “Tikufuna kuti utiikire mfumu yoti izitiweruza ngati mitundu ina yonse.” N’kutheka kuti pamenepa Samueli anaona kuti anthuwo akumukana iyeyo. Samueli anali atagwira ntchito yoweruza Aisiraeli m’malo mwa Yehova kwa zaka zambiri. Koma tsopano Aisiraeli ananena kuti akufuna mfumu yoti iziwalamulira, osati mneneri chabe ngati Samueli. Mitundu yonse yowazungulira inali ndi mafumu awo, choncho Aisiraeli anafuna kuti nawonso akhale ndi mfumu. Kodi Samueli anamva bwanji? Baibulo limati: “Zimenezi zinamuipira” Samueli.—1 Sam. 8:5, 6.
18. Kodi Yehova anamulimbikitsa bwanji Samueli, komabe kodi mawu akewo anasonyeza bwanji kuti Aisiraeli anachimwira Yehova popempha mfumu?
18 Koma tamvani zimene Yehova anayankha Samueli atamuuza nkhaniyi m’pemphero. Yehova anati: “Mvera zonse zimene anthuwo akunena kwa iwe, pakuti sanakane iweyo koma akana ine kuti ndisakhale mfumu yawo.” Mawu a Yehova amenewa ayenera kuti anamulimbikitsa kwambiri Samueli. Komabe mawuwa anasonyezanso kuti anthuwo anachitira Mulungu Wamphamvuyonse chipongwe chachikulu. Yehova anauza mneneri Samueli kuti achenjeze Aisiraeli za kuipa kokhala ndi munthu woti aziwalamulira ngati mfumu yawo. Koma Samueli atawachenjeza, iwo anaumirirabe kuti: “Ife tikufuna kuti mfumu izitilamulira.” Popeza nthawi zonse Samueli ankamvera Mulungu, iye anapita kukadzoza mfumu imene Yehova anasankha.—1 Sam. 8:7-19.
19, 20. (a) N’chiyani chikusonyeza kuti Samueli anamvera malangizo a Yehova oti adzoze Sauli kuti akhale mfumu ya Isiraeli? (b) Kodi Samueli anapitiriza bwanji kuthandiza anthu a Yehova?
19 Komano kodi Samueli anamvera Mulungu mochokera pansi pa mtima? Kapena kodi iye anachita zinthu moipidwa ndiponso monyinyirika? Kodi iye analola kuti mavuto amenewa aipitse mtima wake, n’kumangokhala wokhumudwa nthawi zonse? Anthu ambiri akanachita zimenezo, koma Samueli sanatero. Iye anadzoza Sauli kukhala mfumu ndipo anavomereza kuti anali munthu amene Yehova wamusankha. Anamupsompsona posonyeza kusangalala naye ndiponso kumugonjera monga mfumu yatsopano. Ndiyeno anauza anthuwo kuti: “Kodi mwaona amene Yehova wam’sankha, kuti palibe aliyense pakati pa anthu onse wofanana naye?”—1 Sam. 10:1, 24.
20 Samueli sanaganizire kwambiri zolakwa za Sauli koma anaganizira za makhalidwe abwino a Sauliyo. Ndiponso Samueli anaganizira kwambiri za kukhulupirika kwake kwa Mulungu, osati zakuti anthu osakhulupirikawo azimukonda. (1 Sam. 12:1-4) Komanso anagwira mokhulupirika ntchito imene Mulungu anamupatsa yolangiza Aisiraeli pa mavuto amene ankakumana nawo ndipo anawalimbikitsa kukhalabe okhulupirika kwa Yehova. Anthuwo anakhudzidwa kwambiri ndi malangizowo ndipo anamupempha kuti awapempherere. Iye anawayankha mawu olimbikitsa akuti: “N’zosatheka kuti ineyo ndichimwire Yehova mwa kusiya kukupemphererani. Ndipo ndiyenera kukulangizani za njira yabwino ndi yolondola.”—1 Sam. 12:21-24.
SChitsanzo cha Samueli chikutiphunzitsa kuti sitiyenera kukhala ndi mkwiyo kapena maganizo ansanje mumtima mwathu
21. Kodi chitsanzo cha Samueli chingakuthandizeni bwanji ngati mwakhumudwa chifukwa choti munthu wina wapatsidwa udindo kapena zochita zinazake?
21 Kodi munayamba mwakhumudwapo chifukwa chakuti munthu wina wasankhidwa kapena kupatsidwa mwayi winawake? Chitsanzo cha Samueli chikutiphunzitsa mfundo yofunika kwambiri yakuti sitiyenera kukhala ndi mkwiyo kapena maganizo ansanje mu mtima mwathu. (Werengani Miyambo 14:30.) Nthawi zonse Mulungu amadalitsa mtumiki wake aliyense ndiponso kumupatsa zochita.
“Kodi Ulirira Sauli Mpaka Liti?”
22. N’chifukwa chiyani Samueli sanalakwitse kuyembekezera kuti Sauli achita zinthu zabwino?
22 Samueli sanalakwitse kuyembekezera kuti Sauli achita zinthu zabwino chifukwa Sauli anali munthu wapadera kwambiri. Iye anali wamtali, wooneka bwino, wolimba mtima, wodziwa zambiri ndipo poyamba anasonyeza kuti anali wodzichepetsa ndiponso wosachita zinthu modzionetsera. (1 Sam. 10:22, 23, 27) Koma Sauli analinso ndi ufulu wosankha. Akanatha kusankha kuti akhala munthu wotani ndiponso kusankha yekha zimene akufuna kuchita. (Deut. 30:19) Komano kodi Sauli anagwiritsa ntchito bwino ufulu umenewu?
23. Kodi Sauli anachita khalidwe loipa liti ndipo anasonyeza bwanji kuti sanasiye khalidweli?
23 N’zomvetsa chisoni kuti anthu ambiri amati akapatsidwa udindo waukulu, amayamba kudzikweza. Moti pasanapite nthawi, Sauli anayamba kudzikuza. Iye anasiya kumvera malamulo a Yehova amene Samueli ankamupatsa. Tsiku lina Sauli analephera kudikira ndipo anapereka nsembe yomwe ankayenera kupereka ndi Samueli. Samueli anadzudzula kwambiri Sauli ndipo anamuuziratu kuti ufumu sudzapitiriza kukhala m’banja lake. Koma m’malo moti aphunzirepo kanthu pa zimene Samueli anamuuza, Sauli anapitiriza kuchita zinthu zosamvera.—1 Sam. 13:8, 9, 13, 14.
24. (a) Pa nkhondo imene Sauli anamenyana ndi Aamaleki, kodi anasonyeza bwanji kusamvera Yehova? (b) Kodi Sauli anatani atapatsidwa malangizo, ndipo maganizo a Yehova anali otani pa nkhaniyi?
24 Nthawi ina kudzera mwa Samueli, Yehova anauza Sauli kuti akamenyane ndi Aamaleki. Limodzi mwa malangizo amene Yehova anapatsa Sauli linali lakuti aphe Agagi yemwe anali mfumu yoipa ya Aamaleki. Koma Sauli sanaphe Agagi ndiponso sanawononge zinthu zabwino zimene analanda kunkhondoko ngakhale kuti Yehova analamula kuti ziwonongedwe. Samueli atapita kukamuuza Sauli za kuipa kwa zimene anachitazo, Sauli anasonyezeratu kuti anali atasintha kwambiri. M’malo modzichepetsa n’kuvomereza kuti walakwa, Sauli anayamba kunena zinthu zambiri zodziikira kumbuyo, kupereka zifukwa zimene anachitira zimenezi, kudzilungamitsa, kusafuna kuti akambiranebe nkhaniyo komanso kuloza chala anthu. Sauli anayamba kupeputsa ndiponso kukana malangizo ponena kuti zina mwa zinthu zimene analanda kunkhondoko zinali zoti akazipereke nsembe kwa Yehova. Pamenepo Samueli anamuuza mawu amene anthu ambiri amawadziwa masiku ano akuti: “Kumvera kuposa nsembe.” Samueli anadzudzula Sauli molimba mtima ndipo anamuuza maganizo a Yehova pa nkhaniyi. Anamuuza kuti ufumu udzachotsedwa kwa Sauliyo n’kuperekedwa kwa munthu wina woyenera kuposa iyeyo. *—1 Sam. 15:1-33.
25, 26. (a) N’chifukwa chiyani Samueli analirira Sauli, ndipo Yehova anamulangiza bwanji mwachikondi? (b) Kodi Samueli anaphunzira chiyani atapita kunyumba ya Jese?
25 Samueli anakhumudwa kwambiri ndi zochita za Sauli. Iye anachezera usiku wonse akupemphera kwa Yehova za nkhaniyi. Samueli anafika mpaka polirira Sauli kwambiri. Poyamba Samueli ankaona kuti Sauli angathe kuchita bwino pa zinthu zambiri, koma zonse zimene ankayembekezera zinathera pompo. Munthu amene poyamba ankamudziwa kuti anali wabwino uja anali atasinthiratu. Iye anali atasiya kusonyeza makhalidwe ake abwino ndiponso kutsatira malangizo a Yehova. Chifukwa cha chisoni, Samueli anakana kuonananso ndi Sauli. Koma patapita nthawi, Yehova analangiza Samueli mwachikondi kuti: “Kodi ulirira Sauli mpaka liti, pamene ine ndamukana kuti alamulire monga mfumu ya Isiraeli? Thira mafuta m’nyanga yako ndipo unyamuke. Ndikutumiza kwa Jese wa ku Betelehemu, chifukwa ndapeza munthu pakati pa ana ake aamuna woti akhale mfumu yanga.”—1 Sam. 15:34, 35; 16:1.
26 Kuti Yehova akwaniritse cholinga chake sadalira anthu opanda ungwiro omwe nthawi zina amakhala osakhulupirika. Munthu wina akasiya kukhala wokhulupirika kwa iye, Yehova amagwiritsa ntchito wina kuti akwaniritsebe zolinga Zake. Choncho Samueli anasiya kulirira Sauli. Potsatira malangizo a Yehova, Samueli anapita ku Yerusalemu, kunyumba kwa Jese komwe anakapeza ana aamuna angapo a Jese ooneka bwino. Koma Yehova anali atamuuza kuti asakopeke ndi maonekedwe. (Werengani 1 Samueli 16:7.) Kenako Samueli anaona Davide, yemwe anali wamng’ono pa ana onse a Jese, ndipo anazindikira kuti ameneyu ndi amene Yehova anamusankha.
Samueli anaona kuti palibe mavuto omwe ndi akulu kwambiri moti Yehova sangathe kuwathetsa kapena kuwasandutsa madalitso
27. (a) N’chiyani chinathandiza Samueli kukhalabe ndi chikhulupiriro cholimba? (b) Kodi mukumva bwanji mukaganizira chitsanzo cha Samueli?
27 Chakumapeto kwa moyo wake, Samueli anaona kuti Yehova anachita bwino kusankha Davide kuti alowe m’malo mwa Sauli. Sauli anayamba nsanje kwambiri moti ankafuna kupha Davide komanso anayamba mpatuko. Koma Davide anali ndi makhalidwe abwino kwambiri. Iye anali wolimba mtima, wokhulupirika komanso anali ndi chikhulupiriro cholimba. Pamene Samueli ankakalamba, chikhulupiriro chake chinkalimbanso kwambiri. Iye anaona kuti palibe mavuto omwe ndi akulu kwambiri moti Yehova sangathe kuwathetsa kapena kuwasandutsa madalitso. Kenako Samueli anamwalira ndipo anasiya mbiri yabwino yomwe inakhalapobe kwa zaka zambiri. N’chifukwa chake ndi zosadabwitsa kuti Aisiraeli onse anamulira munthu wokhulupirika ameneyu. Masiku anonso atumiki a Yehova angachite bwino kudzifunsa kuti: ‘Kodi ineyo ndikutsanzira chikhulupiriro cha Samueli?’
^ ndime 24 Samueli anapha Agagi. Mfumu imeneyi ngakhalenso anthu a m’banja lake sankafunika kuchitiridwa chifundo. Ziyenera kuti patapita zaka zambiri, mbadwa za Agagi zinaphatikizapo “Hamani Mwagagi” yemwe ankafuna kupha atumiki onse a Mulungu.—Esitere 8:3; onani Mutu 15 ndi 16 m’buku lino.


c: text/html

text:
MUTU 98
Atumwi Anasonyezanso Kuti Ankafuna Udindo Wapamwamba
MATEYU 20:17-28 MALIKO 10:32-45 LUKA 18:31-34
YESU ANANENANSO ZA IMFA YAKE
ANATHANDIZA ATUMWI OMWE ANKAFUNA UDINDO WAPAMWAMBA
Yesu ndi ophunzira ake anawoloka mtsinje wa Yorodano chakufupi ndi mzinda wa Yeriko pamene ankachoka kum’mwera kwa Pereya kupita ku Yerusalemu. Pa ulendowu analinso ndi anthu ena amene ankapita kumwambo wa Pasika wa mu 33 C.E.
Yesu ankayenda patsogolo pa ophunzirawo chifukwa ankafuna kuti akafike nthawi yabwino kuti akachite nawo mwambo wa Pasika. Koma pa nthawiyi ophunzira a Yesu anali ndi mantha. Kumbukirani kuti Lazaro atamwalira, Yesu ankafuna kupita ku Yudeya ndipo Tomasi anauza ophunzira enawo kuti: “Ifenso tiyeni tipite, kuti tikafere naye limodzi.” (Yohane 11:16, 47-53) Choncho kupita ku Yerusalemu kunali koopsa ndipo mpake kuti ophunzirawo ankachita mantha.
Pofuna kuwakonzekeretsa ophunzira ake zimene iyeyo ankayembekezera kukumana nazo, Yesu anawauza kuti: “Tsopano tikupita ku Yerusalemu. Kumeneku, Mwana wa munthu akaperekedwa kwa ansembe aakulu ndi alembi, ndipo akamuweruza kuti aphedwe. Akam’pereka kwa anthu a mitundu ina kuti am’chitire chipongwe, kum’kwapula ndi kum’pachika pamtengo, ndipo pa tsiku lachitatu adzaukitsidwa.”—Mateyu 20:18, 19.
Aka kanali kachitatu kuti Yesu auze ophunzira ake za imfa yake komanso kuti adzaukitsidwa. (Mateyu 16:21; 17:22, 23) Pa nthawiyi anawauza kuti akapachikidwa pamtengo koma ophunzirawo sanamvetse zimene ankatanthauza. Mwina ophunzirawo ankaganiza kuti Yesu abwezeretsa Ufumu wa Isiraeli padziko lapansi. Iwo ankayembekezera kusangalala ndi ulemerero komanso kuti azilemekezedwa polamulira limodzi ndi Yesu mu Ufumuwo.
Salome, yemwe anali mayi a Yakobo ndi Yohane, anali nawo pa ulendowu. Yesu anapatsa Yakobo ndi Yohane, dzina limene linkatanthauza “Ana a Bingu” chifukwa ankachita zinthu mwachangu komanso ankakwiya msanga. (Maliko 3:17; Luka 9:54) Kwa nthawi yaitali ophunzira awiriwa ankafuna malo apamwamba mu Ufumu wa Khristu ndipo mayi awo ankadziwanso zimenezi. Ndiyeno amayi awowo anapita kwa Yesu, kukagwada n’kumupempha kuti awachitire zina zake. Kenako Yesu anafunsa kuti: “Mukufuna chiyani?” Salome anayankha kuti: “Lonjezani kuti ana angawa adzakhala, mmodzi kudzanja lanu lamanja, wina kumanzere kwanu, mu ufumu wanu.”—Mateyu 20:20, 21.
Ngakhale kuti Salome ndi amene anakapempha kwa Yesu, koma Yakobo ndi Yohane ndi amene anawatuma. Popeza anali atawauza kale zinthu zochititsa manyazi zimene ankayembekezera kukumana nazo, Yesu anawauzanso kuti: “Anthu inu simukudziwa chimene mukupempha. Kodi mungamwe zimene ine ndatsala pang’ono kumwa?” Iwo anati: “Inde tingamwe.” (Mateyu 20:22) Ngakhale kuti iwo anayankha choncho, n’kutheka kuti sanamvetse zimene Yesu ankatanthauza.
Komabe Yesu anawauza kuti: “Inde mudzamwadi zimene ndatsala pang’ono kumwa. Koma kunena zokhala kudzanja langa lamanja ndi lamanzere, si ine wopereka mwayi umenewo, koma Atate wanga adzaupereka kwa amene anawakonzera.”—Mateyu 20:23.
Atumwi enawo atamva zimene Yakobo ndi Yohane anapempha anakwiya kwambiri. N’kutheka kuti Yakobo ndi Yohane ndi amene m’mbuyomo anayambitsa nkhani imene inachititsa kuti atumwiwa akangane pofuna kudziwa kuti wamkulu ndani. (Luka 9:46-48) Zimene ophunzirawa anapempha zikusonyeza kuti atumwi 12 aja sanatsatire malangizo amene Yesu anawapatsa oti asamadzione kuti ndi apamwamba. Zikuoneka kuti ophunzirawa ankafunabe udindo wapamwamba.
Yesu anaganiza zothetsa mkangano umenewo komanso mavuto amene nkhaniyi inkayambitsa. Anaitana ophunzira ake 12 aja ndi kuwapatsa malangizo mwachikondi. Iye anati: “Inu mukudziwa kuti amene amaoneka ngati akulamulira anthu a mitundu ina amapondereza anthu awo ndipo akuluakulu awo amasonyeza mphamvu zawo pa iwo. Sizili choncho pakati panu. Koma aliyense wofuna kukhala wamkulu pakati panu ayenera kukhala mtumiki wanu. Amene akufuna kukhala woyamba pakati panu ayenera kukhala kapolo wa onse.”—Maliko 10:42-44.
Yesu anauza ophunzirawo kuti atengere chitsanzo chake. Anati: “Mwana wa munthu sanabwere kudzatumikiridwa, koma kudzatumikira ndi kudzapereka moyo wake dipo kuwombola anthu ambiri.” (Mateyu 20:28) Yesu anatumikira anthu ena kwa zaka pafupifupi zitatu ndipo anachita zimenezi mpaka kufika pofera anthu onse. Ophunzira ake ayenera kukhala ndi maganizo omwe Khristu anali nawo otumikira ena m’malo mofuna kutumikiridwa komanso kudziona kuti ndi otsika m’malo mofuna udindo wapamwamba.

robotstxt: allowed

filter: keep


text:
Kuthandiza Anthu Amene Ali ndi Vuto Losaona, ku Africa
M’mayiko osauka, anthu amene ali ndi vuto losaona sakhala ndi mwayi umene anzawo a m’mayiko ena amakhala nawo. Anthu omwe ali ndi vutoli nthawi zina amasalidwa ndipo sathandizidwa moyenerera pa mavuto amene amakumana nawo okhudza mbali ya moyo imene anthu amene alibe vutoli sakumana ndi vuto lililonse. Mwachitsanzo, amavutika kupita kumsika, kukwera basi ndiponso kuwerengetsera ndalama. Iwo amavutikanso kuwerenga, chifukwa si onse amene amawerenga mabuku a zilembo za anthu amene ali ndi vuto losaona. Ngakhale atakhala kuti amawerenga mabuku a zilembozi, zimakhala zovuta kuti apeze mabukuwa m’zinenero zawo.
Kwa zaka zoposa 100, a Mboni za Yehova akhala akusindikiza mabuku othandiza kuphunzira Baibulo a m’zilembo za anthu omwe ali ndi vuto losaona. Pofuna kusindikiza mabuku a zilembozi m’Chichewa, chomwe chimalankhulidwa ku Malawi, a Mboni za Yehova kumeneko anaitanitsa makina osindikizira mabuku kuchokera kudziko la Netherlands.
Katswiri wina wokonza mabuku a m’zilembo za anthu omwe ali ndi vuto losaona, wa ku ofesi ya Mboni za Yehova ku Brazil dzina lake Leo, anapita ku Malawi kuti akathandize kagulu ka anthu 5, kugwiritsa ntchito makina osindikizira mabuku a m’zilembozi. Kuwonjezera pamenepa, anawaphunzitsanso mmene angagwiritsire ntchito pulogalamu ya pakompyuta yokonzera mabuku a zilembozi yomwe inapangidwa ndi a Mboni za Yehova. Kuti pulogalamuyi ichite zimenezi, zilembo zonse za pa afabeti ya Chichewa za anthu omwe alibe vuto losaona anaziika m’ndondomeko yofananiza ndi zilembo za pa afabeti ya Chichewa koma ya zilembo za anthu omwe ali ndi vuto losaona. Kenako pulogalamu ya pakompyutayi imasintha zilembo zoyambirirazo, zomwe zili m’mabuku, n’kupanga mabuku a zilembo za anthu omwe ali ndi vuto losaona kuti asamavutike kuwerenga. Tamvani zimene anthu ena ku Malawi anenapo zokhudza mabuku a m’zilembo za anthu omwe ali ndi vuto losaona.
Munyaradzi ndi mtsikana yemwe ali ndi vuto losaona ndipo amagwira ntchito kwa nthawi yochepa youlutsa mawu pawailesi. Komanso mwezi uliwonse mtsikanayu amaphunzitsa anthu ena Baibulo kwa maola 70. Iye anati: “M’mbuyomu ndinkalandira mabuku a Chingelezi othandiza pophunzira Baibulo, a zilembo za anthu omwe ali ndi vuto losaona. Koma panopa ndikusangalala chifukwa mabukuwa akupezeka m’Chichewa ndipo zimene ndikuwerenga zikundifika pamtima. Ndikuyamikira a Mboni anzanga chifukwa cha khama lawo potithandiza kuti tikhale ndi mabuku ophunzirira Baibulo, a zilembozi m’chinenero chathu. Izi zandithandiza kuona kuti sitinaiwalidwe ndiponso kuti ndife ofunika kwambiri.”
Francis ndi bambo wa Mboni za Yehova ndipo amakhala kumpoto m’dziko la Malawi. Chifukwa chakuti ali ndi vuto losaona, iye ankadalira anthu ena kuti azimuwerengera mabuku othandiza pophunzira Baibulo. Iye anasangalala kwambiri pa nthawi yoyamba imene analandira mabuku achichewa ophunzirira Baibulo, a zilembo za anthu omwe ali ndi vuto losaona. Francis anati: “Kodi ndikulota? Izitu n’zosangalatsa kwabasi!”
Loyce ndi mayi yemwe ali ndi vuto losaona ndipo amalalikira nthawi zonse. Anthu amene wawathandiza kusintha moyo wawo ndi okwana 52. Kodi mayiyu anakwanitsa bwanji zimenezi? Akamaphunzira ndi anthuwo, iye amagwiritsa ntchito mabuku azilembo za anthu amene ali ndi vuto losaona, ndipo anthu amene akuwaphunzitsawo amagwiritsa ntchito mabuku a zilembo za anthu amene alibe vutoli. Mabuku onsewa amapangidwa ndi a Mboni za Yehova.
Leo yemwe anachokera ku Brazil ndipo tinamutchula kumayambiriro kwa nkhaniyi, anati: “Ndimasangalala kwambiri ndikathandizira anthu kuti alandire mabuku ophunzirira Baibulo m’zilembo za anthu amene ali ndi vuto losaona. Ndimanyadiranso ndikaona mmene anthu omwe ali ndi vutoli amasangalalira akalandira mabukuwa m’chinenero chawo. Anthu ambiri omwe ali ndi vutoli akuthokoza Yehova chifukwa cha mabukuwa ndiponso akusangalala chifukwa tsopano akumakonzekera okha misonkhano yachikhristu komanso ntchito yolalikira. Iwo sakufunikiranso munthu wina kuti aziwawerengera ndipo tsopano akumaphunziradi paokha. Panopa angathe kuthandiza mabanja mosavuta kuti azikonda kwambiri Mulungu. Chinanso n’chakuti mabukuwa akuwathandiza kuti akhale pa ubwenzi wabwino kwambiri ndi Yehova.”
Onaninso
Kodi N’zotheka Kuona Mulungu Yemwe ndi Wosaoneka?
Werengani nkhaniyi kuti mudziwe mmene mungagwiritsire ntchito “maso a mtima wanu” kuona Mulungu.


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
14 Mkazi amene alidi wanzeru amamanga nyumba yake,+ koma wopusa amaigwetsa ndi manja ake.+
2 Munthu woyenda mowongoka mtima amaopa Yehova,+ koma munthu amene amayenda m’njira zokhotakhota amanyoza Mulungu.+
3 Chikwapu cha kudzikuza chili m’kamwa mwa wopusa,+ koma anthu anzeru milomo yawo imawatsogolera.+
4 Ngati palibe ng’ombe, chodyeramo chimakhala choyera. Koma zokolola zimachuluka chifukwa cha mphamvu za ng’ombe yamphongo.
5 Mboni yokhulupirika ndi imene sinama,+ koma mboni yonyenga imanena bodza lokhalokha.+
6 Munthu wonyoza amafunafuna nzeru ndipo sazipeza. Koma kudziwa zinthu kumakhala kosavuta kwa munthu womvetsa zinthu.+
7 Choka pamaso pa munthu wopusa,+ chifukwa supeza nzeru m’mawu otuluka pakamwa pake.+
8 Nzeru za munthu wochenjera ndizo kuzindikira njira imene akuyendamo,+ koma kuganiza mopusa kwa zitsiru ndi chinyengo.+
9 Anthu opusa akapalamula mlandu amangoseka,+ koma pakati pa anthu owongoka mtima pali mgwirizano.+
10 Mtima umadziwa kuwawa kwa moyo wa munthu,+ ndipo mlendo sangalowerere pamene mtimawo ukusangalala.
11 Nyumba za anthu oipa zidzawonongedwa,+ koma mahema a anthu owongoka mtima adzalemera.+
12 Pali njira yooneka ngati yowongoka kwa munthu,+ koma mapeto ake ndi imfa.+
13 Ngakhale pamene munthu akuseka, mtima wake ukhoza kukhala ukupweteka.+ Ndipo kusangalala kumathera m’chisoni.+
14 Munthu wa mtima wosakhulupirika adzakhutira ndi zotsatira za njira zake,+ koma munthu wabwino adzakhutira ndi zotsatira za zochita zake.+
15 Munthu amene sadziwa zinthu amakhulupirira mawu alionse,+ koma wochenjera amaganizira za mmene akuyendera.+
16 Munthu wanzeru amachita mantha ndipo amapatuka pa choipa,+ koma wopusa amapsa mtima ndiponso amakhala wodzidalira.+
17 Munthu amene amakwiya msanga amachita zinthu zopusa,+ koma munthu wotha kuganiza bwino amadedwa.+
18 Anthu osadziwa zinthu, ndithu adzakhala opusa,+ koma kwa ochenjera, kudziwa zinthu kudzakhala ngati chovala cha kumutu.+
19 Anthu oipa adzagwadira abwino,+ ndipo oipa adzagwada pazipata za munthu wolungama.
20 Munthu wosauka amadedwa ngakhale ndi mnzake,+ koma munthu wolemera amakhala ndi anzake ambiri.+
21 Munthu wonyoza mnzake ndiye kuti akuchimwa,+ koma wodala ndi munthu wokomera mtima anthu osautsika.+
22 Anthu okonza chiwembu amasochera,+ koma anthu okonzekera kuchita zabwino amapeza kukoma mtima kosatha ndi choonadi.+
23 Kugwira ntchito iliyonse kumapindulitsa,+ koma kungolankhula mawu chabe kumasaukitsa.
24 Chisoti chaulemu cha anthu anzeru ndi chuma chawo. Zochita za anthu opusa zimawonjezera kupusa kwawo.+
25 Mboni yoona imapulumutsa anthu,+ koma mboni yonama imangonena bodza.+
26 Munthu woopa Yehova amakhulupirira Mulungu pa chilichonse,+ ndipo ana a munthu ameneyu adzapeza malo othawirako.+
27 Kuopa Yehova ndiko chitsime cha moyo,+ chifukwa kumateteza moyo kumisampha ya imfa.+
28 Kuchuluka kwa anthu kumakongoletsa mfumu,+ koma kuchepa kwa anthu kumawonongetsa nduna.+
29 Wosafulumira kukwiya n’ngozindikira zinthu kwambiri,+ koma wokwiya msanga amalimbikitsa uchitsiru.+
30 Mtima wodekha ndiwo moyo wa munthu,+ koma nsanje imawoletsa mafupa.+
31 Wobera munthu wosauka mwachinyengo amanyoza amene anamupanga,+ koma wokomera mtima munthu wosauka amalemekeza amene anamupanga.+
32 Woipa adzakankhidwa chifukwa cha kuipa kwake,+ koma wolungama adzapeza malo othawirako chifukwa cha mtima wake wosagawanika.+
33 Mumtima mwa munthu womvetsa zinthu mumakhala nzeru,+ ndipo zimadziwika pakati pa anthu opusa.
34 Chilungamo chimakweza mtundu wa anthu,+ koma tchimo limachititsa manyazi mitundu ya anthu.+
35 Mfumu imasangalala ndi wantchito wochita zinthu mozindikira,+ koma imakwiya ndi wantchito wochita zinthu zochititsa manyazi.+
Patsani ena
Patsani ena
Miyambo 14
Baibulo la Dziko Latsopano la Malemba Opatulika
https://www.jw.org/finder?docid=1011452&Book=20&Chapter=14&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D20%26Chapter%3D14%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Pa Transposh ife tokha kunyada wathu mkulu wolemba pulogalamu miyezo, izi zikutanthauza kuti tilibe nsikidzi wathu mapulogalamu. Inde, mwamva izi pomwe, ziro nsikidzi anapeza. Komabe – pali pang'ono vuto, anthu ena sali ngati ife ndi iwo chiyani kwenikweni ndi tizirombo awo zizindikiro. Kotero ngati inu anaika Transposh ndi chinachake sakugwira ntchito molondola, pali mwina mbozi mu WordPress, kapena cholakwika mu phunziro lathu inu mukugwiritsa ntchito, kapena kutsutsana ndi wina pulogalamu yowonjezera, kapena jQuery zina nyansi, kapena mudakali ntchito Intaneti Explorer 2 kapena chinachake chikugwirizana ndi amako, kapena mayi, kapena agogo ake, kapena woyamba selo kuti anayamba analenga. Si ife! konse!
Ngati chinachake sakugwira ntchito ndi inu kukauza kwa ife, ife yomweyo kupeza munthu wina amene amachititsa, ndipo nthawizina, pamene bwino maganizo, ife kwenikweni malamulo chinachake kupewa anthu ena nsikidzi.
Izi kumasulidwa ndi mmodzi wa anthu zimatulutsa, yokha latsopano mbali ndi luso anapereka ndemanga zinenero kasamalidwe mawonekedwe (ngati wina anaika m'Chisipanishi pamene kwenikweni kusakatula anu malo mu English kapena wachiwiri ndime) .
Zonse za izi kumasulidwa ndi:
- Yambitsani moyo munthu Mabaibulo zosunga zobwezeretsera ndi kusakhulupirika
- Mndandanda wa zinenero za ku JavaScript ndi lokhazikika ndiponso angathe kuwaŵerenga
- Kukweza Mumakonda kwa backend javascripts
- Thandizani , chizindikiro mu parsing (Zake koma osati, kwenikweni!)
- Reintroduce CORS thandizo lathu AJAX (Cross Origin AJAX)
- Yesetsani kuti lazyloader katundu olondola nkhani
- Vuto mawerengedwe a mtanda kumasulira kukula kupewa Mabaibulo waukulu kwambiri kwa Google
- Khazikitsani awiri jQueryUI Mabaibulo ali m'gulu, makamaka chifukwa WordPress 3.2.x
- Anaika chida kuchotsa [Language] amene anali ngolo monga ananenera Philip Trauring
- Khazikitsani wosweka malo Intaneti pogwiritsa ntchito chida ntchito mwachindunji


text:
Kodi Ndingatani Ngati Sukulu Yanditopetsa?
Zimene zingakuthandizeni
Khalani ndi maganizo oyenerera. Muziganizira ubwino wa sukulu. N’zoona kuti si zonse zimene mumaphunzira kusukulu zimene zingaoneke kuti n’zaphindu panopa. Komabe, kuphunzira maphunziro osiyanasiyana kusukulu kungakuthandizeni kuti muzimvetsa bwino zinthu m’dzikoli. Komanso zingakuthandizeni kuti mukhale “
zinthu zonse kwa anthu osiyanasiyana,” ndipo mungakwanitse kumalankhula ndi anthu azikhalidwe komanso maphunziro osiyanasiyana. (1 Akorinto 9:22) Mfundo ina yofunika kwambiri ndi yakuti sukulu ingakuthandizeni kukhala ndi luso lotha kuganiza bwino. Ndipotu luso limeneli lingadzakuthandizeni kwambiri m’tsogolo muno.
Muziona aphunzitsi anu moyenerera. Ngati mukuona kuti aphunzitsi anu amakutopetsani, muziganizira kwambiri zimene mukuphunzira, osati aphunzitsiwo. Muzikumbukiranso kuti aphunzitsi anuwo mwina akhala akuphunzitsa zimenezo kwa zaka zambiri komanso kwa ana ambirimbiri. Choncho, zingakhale zovuta kuti aphunzitsiwo akhalebe ndi chidwi kwambiri mofanana ndi mmene ankachitira atangoyamba kumene kugwira ntchito yophunzitsa.
Yesani izi: Muzilemba notsi, muzifunsa mwaulemu kuti mudziwe zambiri komanso muzimvetsera mwachidwi. Ngati inuyo mungayambe kumvetsera mwachidwi, anzanu angayambenso kumvetsera mwachidwi.
Musamadziderere. Sukulu ingakuthandizeni kuti luso lanu linalake, lomwe simudziwa kuti muli nalo, lionekere. Mwachitsanzo, Paulo anauza Timoteyo m’kalata imene anamulembera, kuti: “
Mphatso ya Mulungu imene ili mwa iwe, . . . uikolezere ngati moto.” (2 Timoteyo 1:6) Apa zikuoneka kuti Timoteyo anapatsidwa mphatso inayake kudzera mwa mzimu woyera. Koma iye anafunika kuchitapo kanthu kuti “mphatso” yakeyo igwire ntchito. Komabe, luso linalake la kusukulu limene inuyo mungakhale nalo sikuti munachita kupatsidwa mwachindunji ndi Mulungu. Ngakhale zili choncho, luso limene muli nalolo ndi la inuyo basi. Choncho, sukulu ingakuthandizeni kuti muzindikire kuti muli ndi luso linalake ndiponso kuti lusolo likule. Zimenezi zingachitike pokhapokha ngati muli pa sukulu.


text:
Pano pali Cessna tikalemba Excel XLS + kwa simulators atsopano, kanyumba ndipo mkati mokwanira 3D, VC ndi zikumveka kwa Lear45. Tikalemba magawo livery wapadera. chidwi chinaperekedwa kwa Kuzindikira ndiponso mwatsatanetsatane.
The Cessna tikalemba kupambana ndi turbofan ntchito ndege anamanga Cessna ndege Company mu Wichita, USA. Excel wakhala kusanduka mu tikalemba XLS ndi XLS + Mawu. lachitsanzo ndi bwino malonda kwa Cessna anagulitsa 700 Family ndege mu zaka 10 (Wikipedia)
Author Aryus Works, Alex Sandro Guedes Silva, Jeffrey S. Bryner, Sound ndi Christoffer Petersen, wotembenuka Bigmike


text:
Zochitika Padzikoli
Nyanja ya Gulf of Mexico
M’mwezi wa April chaka cha 2010, chitsime cha mafuta chinaphulika, zomwe zinachititsa kuti mafuta ambirimbiri ataikire m’nyanja ya Gulf Of Mexico kwa pafupifupi miyezi itatu. Akatswiri ena ofufuza anapeza kuti patadutsa miyezi iwiri ndi hafu ngoziyo itachitika, mafuta anali atachepa. Iwo akuganiza kuti mabakiteriya ndi omwe ankadya mafutawo. Koma akatswiri ena amanena kuti zimenezi sizoona. Iwo akuganiza kuti mafuta ambiri anamira pansi pa madzi.
Russia
Kafukufuku wina wasonyeza kuti anthu 59 pa 100 alionse a ku Russia, azaka kuyambira 18 mpaka 35, amakhulupirira kuti “nthawi zina munthu amafunika kuchita zinthu zimene anthu amaona kuti n’zosayenera ngati akufuna kuti zizimuyendera.” Zotsatira za kafukufukuyu zinatuluka m’nyuzipepala ya Rossiiskaya Gazeta.
Peru
Akatswiri ofufuza zinthu zakale ku Peru apeza chitsononkho cha chimanga chakale kwambiri. Malinga ndi zimene apezazi, iwo akuganiza kuti anthu amene ankakhala kumpoto kwa dziko la Peru zaka 3,000, zapitazo ankakazinga chimanga komanso kugaya ufa.
Italy
Wansembe wina wachikatolika m’chigawo cha Adria-Rovigo, dzina lake Lucio Soravito De Franceschi, ananena kuti akukhulupirira zoti njira yabwino youzira anthu uthenga ndi “kulankhula nawo pamasom’pamaso,” zomwe zikutanthauza kuti omwe ali ndi uthenga ayenera kupita kumene anthuwo amakhala. Iye ananena kuti: “Panopa m’malo modikira kuti nkhosa zibwere m’matchalitchi mwathu, tiyenera kumapita m’nyumba zawo.”
South Africa
Mtengo wa minyanga ya chipembere wakwera kwambiri moti anthu amene amagulitsa minyangayi mozembera boma, akumaigulitsa pa mtengo wa madola 65,000 pa kilogalamu. Akuti anthu ena amagwiritsa ntchito minyangayi ngati mankhwala. M’chaka cha 2011, ku South Africa kokha, zipembere zokwana 448 zinaphedwa ndi anthu opha nyama mozembera boma. Ku Ulaya, akuba akumathyola malo osungira zinthu zakale komanso malo ogulitsira malonda n’cholinga chokaba minyanga ya chipembere. Anthu enanso akuganiza kuti zipembere zimene zili m’malo osungira zinyama m’mayiko a ku Ulaya zikhozanso kuphedwa ndi anthu ofuna minyangayi.


text:
Kodi Mukudziwa?
Kodi kale anthu ankanyamula bwanji moto pa ulendo?
Lemba la Genesis 22:6 limanena kuti pamene Abulahamu ankapita kukapereka nsembe kuphiri ‘anatenga nkhuni zokawotchera nsembe n’kumusenzetsa Isaki. Iye ananyamula moto ndi mpeni wophera nyama, ndipo iwo anapitira limodzi.’
Baibulo silifotokoza mmene anthu ankayatsira moto kale. Pa nkhani ya Abulahamuyi, munthu wina ananena kuti n’zokayikitsa kuti munthu ankatha kutenga moto woyaka n’kuyenda nawo ulendo wautali. Izi zikusonyeza kuti Abulahamu sanatenge moto woyaka koma anatenga chinthu chinachake chomwe anaikamo zinthu zoti akayatsire moto.
Koma anthu ena amanena kuti kale kuyatsa moto kunali kovuta kwambiri. Amati anthu ankaona kuti bola kungopala moto kusiyana n’kuyamba kuyatsa. Choncho akatswiri ambiri amakhulupirira kuti Abulahamu anatenga chinthu changati mphika chokhala ndi chingwe cha tcheni ndipo munali makala a moto. (Yes. 30:14) Munthu akatenga makala a moto mumphika ngati umenewo ankatha kuyenda nawo kwa nthawi yaitali n’kukayatsira moto akafika kumene akupita.


text:
Kodi Mukufuna Kudziwa Choonadi?
CHOONADI chokhudza chiyani? Cha mafunso ofunika kwambiri amene anthu amafuna kudziwa mayankho ake. Mwina nanunso munafunsapo mafunso ngati awa:
- Kodi Mulungu amatiganiziradi?
- Kodi nkhondo ndi kuvutika zidzathadi?
- Kodi chimachitika n’chiyani munthu akamwalira?
- Kodi akufa adzauka?
- Kodi ndingatani kuti Mulungu aziyankha mapemphero anga?
- Kodi ndingatani kuti ndikhale ndi moyo wosangalala?
Kodi mungapeze kuti mayankho ake? Pali mabuku ambirimbiri amene amayesa kuyankha mafunso amenewa. Koma mabuku ambiri amatsutsana. Ena amagwira ntchito nthawi yochepa ndipo kenako amalembedwanso kapena kulowedwa m’malo ndi mabuku ena.
Koma pali buku lina limene lili ndi mayankho odalirika. Bukuli limanena zoona zokhazokha. Popemphera kwa Mulungu, Yesu Khristu anati: “Mawu anu ndiwo choonadi.” (Yohane 17:17) Mawu amenewo ndi Baibulo. Pamasamba otsatirawa, pali mayankho omveka bwino ndiponso olondola a mafunso amene ali pamwambawo.
Kodi Mulungu Amatiganiziradi?
CHIFUKWA CHAKE ANTHU AMAFUNSA FUNSOLI: Tikukhala m’dziko limene anthu ambiri ndi ankhanza ndiponso opanda chilungamo. Zipembedzo zambiri zimaphunzitsa kuti ndi cholinga cha Mulungu kuti tizivutika.
ZIMENE BAIBULO LIMAPHUNZITSA: Mulungu sindiye amachititsa zinthu zoipa. Lemba la Yobu 34:10 limati: “N’kutali ndi Mulungu kuchita choipa, ndi Wamphamvuyonse kuchita chosalungama.” Mulungu amakonda anthu ndipo amawafunira zabwino. N’chifukwa chake Yesu anatiphunzitsa kupemphera kuti: “Atate wathu wa kumwamba…Ufumu wanu ubwere. Chifuniro chanu chichitike, monga kumwamba, chomwechonso pansi pano.” (Mateyo 6:9, 10) Mulungu amatiganizira kwambiri motero kuti wachita zambiri kuti akwaniritse cholinga chake.—Yohane 3:16.
Onaninso Genesis 1:26-28; Yakobe 1:13 ndi 1 Petulo 5:6, 7.
Kodi Nkhondo ndi Kuvutika Zidzathadi?
CHIFUKWA CHAKE ANTHU AMAFUNSA FUNSOLI: Anthu ambiri akupitirizabe kufa ndi nkhondo. Tonsefe timakhudzidwa mtima tikaona anthu akuvutika.
ZIMENE BAIBULO LIMAPHUNZITSA: Mulungu amalonjeza za nthawi imene adzakhazikitsa mtendere padziko lonse lapansi. Mu Ufumu wake, umene ndi boma la kumwamba, anthu “sadzaphunziranso nkhondo.” M’malo mwake, iwo “adzasula malupanga awo akhale zolimira.” (Yesaya 2:4) Mulungu adzathetseratu kupanda chilungamo ndi kuvutika. Baibulo limalonjeza kuti: “[Mulungu] adzapukuta msozi uliwonse m’maso mwawo, ndipo imfa sidzakhalaponso. Sipadzakhalanso kulira, kapena kubuula, ngakhale kupweteka. Zakalezo [monga kupanda chilungamo ndi kuvutika kwa masiku ano] zapita.”—Chivumbulutso 21:3, 4.
Onaninso Salmo 37:10, 11; 46:9 ndi Mika 4:1-4.
Kodi Chimachitika N’chiyani Munthu Akamwalira?
CHIFUKWA CHAKE ANTHU AMAFUNSA FUNSOLI: Zipembedzo zambiri zimaphunzitsa kuti mzimu wa munthu umakhalabe ndi moyo munthuyo akafa. Anthu ena amakhulupirira kuti mizimu ya makolo amene anamwalira ingathandize kapena kuvulaza amoyo. Enanso amakhulupirira kuti Mulungu amalanga anthu oipa mwa kuwaponya kumoto wosatha.
ZIMENE BAIBULO LIMAPHUNZITSA: Munthu akafa, wafa basi. Satha kumva, kuona, kulankhula, kapena kuganiza. Lemba la Mlaliki 9:5 limati: “Akufa sadziwa kanthu bi.” Popeza akufa sadziwa kapena kumva chilichonse, sangathe kuvulaza kapena kuthandiza amoyo.—Salmo 146:3, 4.
Onaninso Genesis 3:19 ndi Mlaliki 9:6, 10.
Kodi Akufa Adzauka?
CHIFUKWA CHAKE ANTHU AMAFUNSA FUNSOLI: Palibe munthu amene amafuna kufa. Ndipo timafuna kusangalala ndi moyo pamodzi ndi anthu amene timawakonda. Mwachibadwa timafuna kuonananso ndi okondedwa athu amene anamwalira.
ZIMENE BAIBULO LIMAPHUNZITSA: Anthu ambiri amene anamwalira adzaukitsidwa. Yesu analonjeza kuti “onse ali m’manda a chikumbutso…adzatuluka.” (Yohane 5:28, 29) Mogwirizana ndi zimene Mulungu anafuna pachiyambi, anthu oukitsidwawo adzapatsidwa mwayi wokhala ndi moyo m’paradaiso padziko lapansi. (Luka 23:43) Panthawi imeneyo, anthu omvera adzakhala ndi moyo wathanzi ndiponso wosatha. Baibulo limati: “Olungama adzalandira dziko lapansi, nadzakhala momwemo kosatha.”—Salmo 37:29.
Onaninso Yobu 14:14, 15; Luka 7:11-17 ndi Machitidwe 24:15.
Kodi Ndingatani Kuti Mulungu Aziyankha Mapemphero Anga?
CHIFUKWA CHAKE ANTHU AMAFUNSA FUNSOLI: M’zipembedzo zonse anthu amapemphera. Komabe ambiri amaona kuti mapemphero awo sayankhidwa.
ZIMENE BAIBULO LIMAPHUNZITSA: Yesu anatiphunzitsa kuti mapemphero athu asamakhale ongoloweza. Iye anati: “Popemphera, usanene zinthu mobwerezabwereza.” (Mateyo 6:7) Ngati tikufuna kuti Mulungu aziyankha mapemphero athu, tiyenera kupemphera m’njira imene iye amavomereza. Kuti tichite zimenezi, tiyenera kudziwa chifuniro cha Mulungu ndi kupemphera mogwirizana ndi chifunirocho. Lemba la 1 Yohane 5:14 limati: “Chilichonse chimene tingapemphe mogwirizana ndi chifuniro [cha Mulungu], amatimvera.”
Onaninso Salmo 65:2; Yohane 14:6, 14 ndi 1 Yohane 3:22.
Kodi Ndingatani Kuti Ndikhale ndi Moyo Wosangalala?
CHIFUKWA CHAKE ANTHU AMAFUNSA FUNSOLI: Anthu ambiri amakhulupirira kuti angakhale osangalala ngati ali ndi ndalama, ngati ali otchuka kapena okongola. Choncho, amafunafuna zinthu zimenezi komabe sakhala osangalala.
ZIMENE BAIBULO LIMAPHUNZITSA: Yesu anatchula njira yopezera chisangalalo pamene anati: “Osangalala ali iwo amene amazindikira zosowa zawo zauzimu.” (Mateyo 5:3) Kuti munthu akhaledi ndi moyo wosangalala, afunika kuthetsa njala yake yauzimu yofuna kudziwa choonadi cha Mulungu ndi cholinga chake potilenga. Chimenechi ndicho chosowa chathu chachikulu. Choonadi chimenecho chimapezeka m’Baibulo. Kudziwa choonadi chimenechi kungatithandize kuzindikira zinthu zofunika ndi zosafunika. Tikamatsogoleredwa ndi choonadi cha m’Baibulo pa zosankha ndi zochita zathu, timakhala ndi moyo wosangalala.—Luka 11:28.
Onaninso Miyambo 3:5, 6, 13-18 ndi 1 Timoteyo 6:9, 10.
Apa tangoonapo mafunso 6 okha amene Baibulo limayankha. Kodi mukufuna kudziwa zambiri kuposa pamenepa? Ngati nanunso ‘mumazindikira zosowa zanu zauzimu,’ ndiye kuti muli ndi mafunso ambiri. Mwina mungafunenso kudziwa mayankho a mafunso monga akuti: ‘Ngati Mulungu amatiganizira, n’chifukwa chiyani walola zinthu zoipa ndi mavuto kupitirizabe? Kodi ndingatani kuti banja langa likhale losangalala?’ Baibulo limayankha bwino kwambiri mafunso amenewa ndi enanso ambiri.
Koma anthu ambiri masiku ano safuna kuwerenga Baibulo. Amaona kuti ndi buku lalikulu kwambiri ndiponso lovuta kumva. Kodi kapena mungafune thandizo kuti mupeze mayankho m’Baibulo? Mboni za Yehova zili ndi njira ziwiri zimene zingakuthandizireni.
Njira yoyamba ndi buku la Kodi Baibulo Limaphunzitsa Chiyani Kwenikweni? Bukuli linapangidwa kuti lithandize anthu otanganidwa kupeza mayankho omveka bwino a m’Baibulo. Njira yachiwiri ndi yophunzira Baibulo panyumba panu kwaulere. Wa Mboni za Yehova amene amakhala kufupi ndi kwanu ndiponso wodziwa kuphunzitsa Baibulo, angamabwere ku nyumba kwanu kapena malo ena amene mungasankhe, kuti muziphunzira Baibulo kwa nthawi yochepa mlungu uliwonse. Anthu ambirimbiri padziko lonse athandizidwa kwambiri mwa njira imeneyi. Ambiri afika ponena kuti: “Ndapeza choonadi!”
Palibenso chinthu chofunika kwambiri kuposa kudziwa choonadi cha m’Baibulo, chifukwa chimatimasula ku miyambo yosiyanasiyana ndi mantha osayenera. Chimatipatsa chiyembekezo, cholinga pamoyo ndiponso chimwemwe. Yesu anati: “Mudzadziwa choonadi, ndipo choonadi chidzakumasulani.”—Yohane 8:32.
Onaninso
N’chifukwa Chiyani Tiyenera Kuphunzira Baibulo?
Baibulo likuthandiza anthu mamiliyoni ambiri padziko lonse kupeza mayankho a mafunso ofunika kwambiri. Kodi inunso mukufuna kuthandizidwa?
Kodi Mulungu Ndi Mphamvu Yosaoneka?
Baibulo limanena kuti Mulungu analenga zinthu zonse. Koma kodi iye amatiwerengera?
Kodi Chimachitika N’chiyani Munthu Akamwalira?
Kodi munthu akamwalira amadziwa zinthu zimene zikuchitika?
Kodi Mawu Akuti Kuuka kwa Akufa Amatanthauza Chiyani?
Mungadabwe mutadziwa zimene Baibulo limanena zokhudza anthu amene adzaukitsidwe.
Kodi Mulungu Angayankhe Mapemphero Anga?
Kuti Mulungu ayankhe mapemphero anu zimadalira kwambiri pa zimene inuyo mumachita.


text:
Mwapatulidwa
“Mwasambitsidwa kukhala oyera, mwapatulidwa.”—1 AKOR. 6:11.
1. Kodi Nehemiya anapeza zinthu zili bwanji atabwereranso ku Yerusalemu? (Onani chithunzi pamwambapa.)
NEHEMIYA atabwerera ku Yerusalemu pambuyo pa chaka cha 443 B.C.E., anapeza zinthu zitasokonekera kwambiri. Iye anapeza munthu wa mtundu wina, yemwe anali wodziwika kuti ankatsutsa anthu a Yehova, akukhala m’chipinda china cha pakachisi. Alevi anali atasiya ntchito yawo yotumikira Yehova. Nawonso akulu ankachita malonda pa tsiku la Sabata m’malo motsogolera anthu polambira Mulungu. Komanso Aisiraeli ambiri anali atakwatirana ndi anthu a mitundu ina.—Neh. 13:6.
2. Kodi zinakhala bwanji kuti Aisiraeli akhale mtundu wapadera?
2 Mtundu wa Isiraeli unali wosankhidwa ndi Mulungu. Mu 1513 B.C.E., Aisiraeli anavomereza ndi mtima wonse kuti adzamvera Yehova. Iwo anati: “Mawu onse amene Yehova wanena tidzachita.” (Eks. 24:3) Choncho Mulungu anawapatula kuti akhale anthu ake apadera. Umenewutu unali mwayi waukulu kwambiri. Patapita zaka 40, Mose anawakumbutsa kuti: “Ndinu anthu oyera kwa Yehova Mulungu wanu. Yehova Mulungu wanu anakusankhani kuti mukhale anthu ake, chuma chake chapadera, mwa anthu onse okhala padziko lapansi.”—Deut. 7:6.
3. Nehemiya atabwereranso ku Yerusalemu, kodi anapeza Aisiraeli akutumikirabe Mulungu?
3 Koma n’zomvetsa chisoni kuti Aisiraeli sanapitirizebe kukhala ndi mtima womvera. N’zoona kuti nthawi zonse pankakhala anthu ena amene ankatumikirabe Mulungu. Koma Ayuda ambiri sankachita zimene Mulungu amafuna. M’malomwake, ankangochita zinthu kuti anthu ena aziwaona ngati odzipereka polambira Mulungu. Pa nthawi imene Nehemiya anapita ku Yerusalemu kachiwiri, panali patadutsa zaka pafupifupi 100 kuchokera pamene Ayuda ena okhulupirika anabwerera kuchokera ku Babulo kuti akamangenso kachisi wa Yehova. Apanso Aisiraeli anali atasiya kutumikira Mulungu mwakhama.
4. Kodi tikambirana mfundo ziti zimene zingatithandize kuti tikhalebe anthu opatulika?
4 Mofanana ndi Aisiraeli, tinganene kuti gulu lonse la Mboni za Yehova ndi lopatulidwa ndi Mulungu. Akhristu odzozedwa komanso anthu a “khamu lalikulu” ndi oyera ndipo apatulidwa kuti atumikire Yehova. (Chiv. 7:9, 14, 15; 1 Akor. 6:11) Ifeyo sitikufuna kuwononga ubwenzi wathu wapadera ndi Mulungu ngati mmene Aisiraeli anachitira. Kodi n’chiyani chingatithandize kuti zimenezi zisatichitikire koma tikhalebe oyera n’kumatumikira Yehova? M’nkhani ino tikambirana mfundo 4 zimene tingaphunzire m’buku la Nehemiya chaputala 13. Mfundo zake ndi izi: (1) Musamagwirizane ndi anthu oipa; (2) muzithandiza kuti ntchito ya Yehova iziyenda bwino; (3) kulambira Mulungu kuzikhala pa malo oyamba ndiponso (4) musataye mwayi wanu wokhalabe Mkhristu. Tiyeni tsopano tikambirane mfundo zimenezi.
MUSAMAGWIRIZANE NDI ANTHU OIPA
5, 6. (a) Kodi Eliyasibu ndi Tobia anali ndani? (b) Kodi mwina Eliyasibu ankagwirizana ndi Tobia chifukwa chiyani?
5 Werengani Nehemiya 13:4-9. M’dzikoli muli zinthu zoipa zambirimbiri, choncho kukhalabe oyera si kophweka. Taganizirani za Eliyasibu ndi Tobia. Eliyasibu anali mkulu wa ansembe pomwe Tobia, yemwe anali wachiamoni, ayenera kuti anali ndi udindo winawake mu ulamuliro wa Perisiya ku Yudeya. Pa nthawi ina m’mbuyomo, Tobia ndi anzake anatsutsa Nehemiya pa ntchito yomanga mpanda wa Yerusalemu. (Neh. 2:10) Komanso Aamoni sankaloledwa kupita kukachisi. (Deut. 23:3) Choncho funso n’kumati, N’chifukwa chiyani mkulu wa ansembe analola kuti Tobia akhale m’chipinda chodyera pakachisi?
6 Tobia ankagwirizana kwambiri ndi Eliyasibu. Tobia ndiponso mwana wake Yehohanani anakwatira akazi achiyuda. Ndipo Ayuda ambiri ankalemekeza Tobia. (Neh. 6:17-19) Mdzukulu wina wa Eliyasibu anakwatira mwana wa Sanibalati, yemwe anali bwanamkubwa wa Samariya komanso mnzake wapamtima kwambiri wa Tobia. (Neh. 13:28) Mwina izi n’zimene zinachititsa kuti Eliyasibu achite zimene Tobia ankafuna ngakhale kuti anali munthu wosakhulupirira ndiponso wotsutsa Yehova. Koma Nehemiya anasonyeza kuti anali wokhulupirika kwa Yehova potulutsa katundu wa Tobia m’chipinda chodyera chija.
7. Kodi akulu ndiponso Akhristu ena amachita chiyani kuti akhalebe opatulika kwa Yehova?
7 Popeza tinadzipereka kwa Mulungu, tiyenera kukhala okhulupirika kwambiri kwa Yehova. Tiyenera kutsatira mfundo zake zolungama kuti tikhalebe anthu ake opatulika. Tisalole chibale kutilepheretsa kutsatira mfundo za m’Baibulo. Akulu mumpingo ayenera kuyendera maganizo a Yehova osati maganizo awoawo. (1 Tim. 5:21) Iwo ayenera kuyesetsa kupewa chilichonse chimene chingasokoneze ubwenzi wawo ndi Mulungu.—1 Tim. 2:8.
8. Kodi atumiki onse a Yehova ayenera kukumbukira chiyani pa nkhani ya anthu amene amagwirizana nawo?
8 Tingachite bwino kukumbukira kuti “kugwirizana ndi anthu oipa kumawononga makhalidwe abwino.” (1 Akor. 15:33) Ngakhale achibale athu enieni akhoza kutisokoneza. Mwachitsanzo, m’mbuyomo Eliyasibu anathandiza Nehemiya pa ntchito yomanganso mpanda wa Yerusalemu. (Neh. 3:1) Koma patapita nthawi, Eliyasibu anasokonezedwa chifukwa chogwirizana ndi Tobia ndiponso anthu ena. Iye anayamba kuchita zinthu zimene zinachititsa kuti asakhale woyera pamaso pa Yehova. Anthu abwino amatilimbikitsa kuchita zinthu zofunika monga kuwerenga Baibulo, kupita ku misonkhano ndiponso kulalikira. Timayamikira ndiponso kukonda kwambiri achibale athu amene amatilimbikitsa kuchita zinthu zabwino.
MUZITHANDIZA KUTI NTCHITO YA YEHOVA IZIYENDA BWINO
9. N’chiyani chinachititsa kuti zinthu zisokonekere kukachisi ndipo Nehemiya ananena kuti anayambitsa vutoli ndi ndani?
9 Werengani Nehemiya 13:10-13. Zikuoneka kuti pa nthawi imene Nehemiya anabwerera ku Yerusalemu, zopereka zinali zitasiya kufika kukachisi. Chifukwa chosowa thandizo, Alevi ankasiya utumiki kuti akalime minda yawo. Nehemiya ananena kuti atsogoleri ndi amene anayambitsa vutoli. Zikuoneka kuti iwo sankagwira bwino ntchito zawo. Mwina sankatolera zopereka za anthu, apo ayi sankazipereka kukachisi. (Neh. 12:44) Ndiyeno Nehemiya anakonza zoti anthu azitolera zopereka. Iye anasankha amuna odalirika kuti aziyang’anira malo osungira zinthu kukachisi ndiponso ntchito yogawa zinthuzo.
10, 11. Kodi atumiki a Mulungu angathandize bwanji gulu la Yehova?
10 Kodi tikuphunzirapo chiyani pamenepa? Tikukumbutsidwa kuti tiyenera kulemekeza Yehova ndi zinthu zathu zamtengo wapatali. (Miy. 3:9) Tikamapereka zinthu zothandiza pa ntchito ya Yehova, timakhala kuti tikumupatsa zinthu zake zomwe. (1 Mbiri 29:14-16) Mwina tingaganize kuti tilibe zinthu zambiri zoti n’kupereka koma ngati tili ndi mtima wofuna kumupatsa iye adzasangalala ndi chilichonse chimene tingapereke.—2 Akor. 8:12.
11 Kwa zaka zambiri, banja lina lalikulu linkaitana banja la apainiya apadera achikulire kuti lidzadye nawo chakudya kamodzi pa mlungu. Banja locherezalo linali ndi ana 8. Koma mayi a m’banjalo ankakonda kunena kuti: “Kuchereza anthu awiri okha si nkhani.” Kuwaitana kuti adzadye chakudya kamodzi pa mlungu kungaoneke ngati nkhani yaing’ono koma apainiyawo ankayamikira kwambiri. Nawonso apainiyawo anathandiza kwambiri banjalo. Ankalifotokozera zinthu zolimbikitsa kwambiri moti ana a m’banjalo anayamba kuchita bwino kwambiri mumpingo. Patapita nthawi, ana onsewo anayamba utumiki wa nthawi zonse.
12. Kodi akulu ndi atumiki othandiza amapereka chitsanzo chotani?
12 Kodi tikuphunziranso chiyani pa nkhani ya Nehemiya? Mofanana ndi Nehemiya, akulu ndi atumiki othandiza amatsogolera pochita zinthu zothandiza kuti ntchito ya Yehova iziyenda bwino. Abale ndi alongo amathandizidwa ndi chitsanzo chawo. Nayenso mtumwi Paulo anali chitsanzo chabwino pa nkhaniyi. Iye ankachita zinthu zothandiza kuti ntchito ya Yehova iziyenda bwino ndipo ankapereka malangizo abwino kwambiri. Mwachitsanzo, anapereka malangizo othandiza okhudza zopereka.—1 Akor. 16:1-3; 2 Akor. 9:5-7.
KULAMBIRA MULUNGU KUZIKHALA PA MALO OYAMBA
13. Kodi Ayuda ena ankachita zinthu zotani zosalemekeza Sabata?
13 Werengani Nehemiya 13:15-21. Tikamaganizira kwambiri za ndalama ndiponso katundu, ubwenzi wathu ndi Yehova ukhoza kusokonezeka. Mogwirizana ndi lemba la Ekisodo 31:13, kusunga Sabata mlungu uliwonse kunkakumbutsa Aisiraeli kuti ndi anthu opatulika. Pa tsikuli, Aisiraeli ankayenera kulambira Mulungu monga banja, kupemphera ndiponso kuganizira mozama za Chilamulo cha Mulungu. Koma m’nthawi ya Nehemiya, Aisiraeli ena sankasunga Sabata, m’malomwake ankachita zinthu zawo za tsiku ndi tsiku. Iwo sankaonanso kuti kulambira Yehova ndi nkhani yofunika. Nehemiya ataona zimenezi, analamula kuti Sabata lisanayambe, zipata za mzindawo zitsekedwe ndipo anthu ochita malonda ochokera m’mayiko ena athamangitsidwe.
14, 15. (a) N’chiyani chingachitike ngati tikuika malonda kapena ntchito yathu pa malo oyamba? (b) Kodi tingatani kuti tilowe mu mpumulo wa Mulungu?
14 Kodi tingaphunzire chiyani pa chitsanzo cha Nehemiya? Chinthu chimodzi n’chakuti sitiyenera kulola ntchito kapena malonda kutisokoneza pa nkhani yolambira Yehova. Zimenezi zikhoza kuchitika makamaka ngati timakonda kwambiri malonda kapena ntchito yathu. Kumbukirani chenjezo la Yesu lakuti sitingatumikire ambuye awiri. (Werengani Mateyu 6:24.) Nehemiya anali ndi ndalama ndithu, komabe sanalole zimenezi kumusokoneza pamene anali ku Yerusalemu. (Neh. 5:14-18) M’malo mochita malonda ndi anthu a ku Turo kapena anthu ena, anadzipereka pothandiza abale ake ndiponso poyeretsa dzina la Yehova. Masiku anonso, akulu ndi atumiki othandiza amadzipereka ndi mtima wonse pothandiza mpingo. Izi zimachititsa kuti Akhristu anzawo aziwakonda kwambiri. Chifukwa cha zimenezi, anthu a Mulungu amakondana ndipo mumpingo mumakhala mtendere.—Ezek. 34:25, 28.
15 Ngakhale kuti Akhristu safunikira kutsatira lamulo losunga Sabata, Paulo anatiuza kuti: “Mpumulo wa sabata udakalipo kwa anthu a Mulungu. Munthu amene walowa mu mpumulo wa Mulungu, ndiye kuti wapumanso pa ntchito zake, monga mmene Mulungu anapumira pa ntchito zake.” (Aheb. 4:9, 10) Akhristufe tingalowe mu mpumulo wa Mulungu ngati timamumvera n’kumachita zinthu mogwirizana ndi cholinga chake. Kodi inuyo pamodzi ndi banja lanu mumaika pa malo oyamba zinthu monga kuphunzira Baibulo, kusonkhana ndiponso kulowa mu utumiki? Tingafunike kufotokoza molimba mtima kwa abwana athu kapena anzathu abizinezi ngati sakutipatsa mpata wochita zimenezi. Nthawi zina tingafunike kuchita zinthu ngati Nehemiya amene ‘anatseka zipata n’kuthamangitsa anthu a ku Turo’ n’cholinga choti aike zinthu zopatulika pa malo oyamba. Popeza Mulungu anatipatula, tingachite bwino kudzifunsa kuti, ‘Kodi zimene ndimachita pa moyo wanga zimasonyeza kuti Yehova anandisankha kuti ndimutumikire?’—Mat. 6:33.
KHALANIBE MKHRISTU WABWINO
16. Pa nthawi ya Nehemiya, kodi n’chiyani chikanachititsa kuti Aisiraeli asakhalenso anthu osankhidwa ndi Mulungu?
16 Werengani Nehemiya 13:23-27. M’nthawi ya Nehemiya, Ayuda ankakwatira akazi a mitundu ina. Nehemiya atafika nthawi yoyamba ku Yerusalemu, anauza amuna onse achikulire kuti asaine chikalata cholonjeza kuti sadzakwatira akazi a mitundu ina. (Neh. 9:38; 10:30) Koma atabweranso patapita zaka zochepa, anapeza kuti Ayuda ena anali atakwatira akazi a mitundu ina ndipo pakanapita nthawi yaitali sakanadziwikanso kuti ndi anthu osankhidwa ndi Mulungu. Ana a akazi a mitundu ina amenewa sankawerenga kapena kulankhula Chiheberi. Kodi anawo atakula, akanaganiza kuti ndi Aisiraeli? Kapena akanaganiza kuti ndi achiasidodi, achiamoni kapena achimowabu? Kodi ngati sankadziwa Chiheberi, akanadziwa bwanji Chilamulo cha Mulungu? Kodi akanatha bwanji kudziwa Yehova n’kumamutumikira m’malo molambira milungu yonyenga ya amayi awo? Panafunika kukonza zinthu mwamsanga ndiponso mosanyengerera. Nehemiya anachitadi zimenezi.—Neh. 13:28.
17. Kodi makolo angathandize bwanji ana awo kukhala pa ubwenzi wabwino ndi Yehova?
17 Ifenso tiyenera kuyesetsa kwambiri pothandiza ana athu kuti adzakhale Akhristu abwino. Makolo ayenera kudzifunsa kuti, ‘Kodi ana anga amalankhula bwino “chilankhulo choyera” cha mfundo zoona za m’Baibulo? (Zef. 3:9) Kodi zolankhula za ana anga zimasonyeza kuti amatsogoleredwa ndi mzimu wa Yehova kapena wa dzikoli?’ Koma ngati mwaona kuti pali mavuto ena, musafulumire kutaya mtima. Zimatenga nthawi kuti munthu aphunzire chilankhulo makamaka ngati pali zododometsa zambiri. Ana anu amakumana ndi zinthu zambiri zimene zingawasokoneze. Choncho muyenera kugwiritsa ntchito nthawi ya Kulambira kwa Pabanja komanso mipata ina kuti muwathandize moleza mtima kukhala pa ubwenzi wabwino ndi Yehova. (Deut. 6:6-9) Athandizeni kudziwa ubwino wokhala osiyana ndi anthu a m’dziko la Satanali. (Yoh. 17:15-17) Choncho muziyesetsa kuwaphunzitsa mowafika pa mtima.
18. N’chifukwa chiyani makolo ndi amene angathandize kwambiri ana awo kusankha kuti atumikire Yehova?
18 Mwana aliyense akakula ayenera kusankha yekha kutumikira Mulungu kapena ayi. Komabe pali zinthu zambiri zimene makolo angachite pothandiza ana. Iwo ayenera kupereka chitsanzo chabwino, kuwapatsa malangizo omveka bwino ndiponso kukambirana nawo mavuto amene angakumane nawo ngati atasankha zinthu molakwika. Makolo, musaiwale kuti inuyo ndi amene mungathandize kwambiri ana kuti asankhe kutumikira Yehova. Muyenera kuthandiza anawo kuti akhalebe Akhristu abwino. Tonsefe tiyenera kusamala kuti tisataye ‘malaya athu akunja,’ omwe akuimira mfundo zimene timayendera komanso makhalidwe amene amasonyeza kuti ndifedi Akhristu.—Chiv. 3:4, 5; 16:15.
MULUNGU SADZAIWALA ‘ZABWINO ZIMENE MUMACHITA’
19, 20. Kodi tingatani kuti Yehova adzatikumbukire ‘pa zabwino zimene timachita’?
19 Mneneri Malaki, amene anatumikira pa nthawi yofanana ndi Nehemiya, anati: “Buku la chikumbutso linayamba kulembedwa . . . lonena za anthu oopa Yehova ndi anthu amene anali kuganizira za dzina lake.” (Mal. 3:16, 17) Mulungu sadzaiwala anthu amene amamuopa ndiponso kumukonda.—Aheb. 6:10.
20 Popemphera, Nehemiya ananena kuti: “Mundikumbukire pa zabwino zimene ndinachita.” (Neh. 13:31) Mofanana ndi Nehemiya, mayina athu akhoza kulembedwa m’buku la Mulungu la chikumbutso. Izi zingatheke ngati sitigwirizana ndi anthu oipa, timathandiza kuti ntchito ya Yehova iziyenda bwino, timaika zinthu zokhudza kulambira pa malo oyamba ndiponso ngati timayesetsa kuti tikhalebe Akhristu abwino. Tiyeni tipitirize ‘kudziyesa kuti tione ngati tikadali olimba m’chikhulupiriro.’ (2 Akor. 13:5) Tikamayesetsa kukhalabe anthu a Yehova opatulika, iye adzatikumbukira pa zabwino zimene timachita.


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
5 Tsopano nayi mbiri ya Adamu. M’tsiku limene Mulungu analenga Adamu, anam’panga iye m’chifaniziro cha Mulungu.+
2 Anawalenga iwo mwamuna ndi mkazi.+ Kenako, anawadalitsa ndi kuwatchula dzina lakuti Anthu,+ m’tsiku limene anawalenga.+
3 Adamu atakhala ndi moyo zaka 130, anabereka mwana wamwamuna m’chifaniziro chake, wofanana naye. Anamutcha dzina lake Seti.+
4 Adamu atabereka Seti, anakhalabe ndi moyo zaka zina 800. Pa zaka zimenezi, anaberekanso ana ena aamuna ndi aakazi.+
5 Chotero, masiku onse amene Adamu anakhala ndi moyo anakwana zaka 930, kenako anamwalira.+
6 Seti atakhala ndi moyo zaka 105, anabereka Enosi.+
7 Atabereka Enosi, Seti anakhalabe ndi moyo zaka zina 807. Pa zaka zimenezi, anaberekanso ana ena aamuna ndi aakazi.
8 Chotero, masiku onse a Seti anakwana zaka 912, kenako anamwalira.
9 Enosi atakhala ndi moyo zaka 90, anabereka Kenani.+
10 Atabereka Kenani, Enosi anakhalabe ndi moyo zaka zina 815. Pa zaka zimenezi, anaberekanso ana ena aamuna ndi aakazi.
11 Chotero, masiku onse a Enosi anakwana zaka 905, kenako anamwalira.
12 Kenani atakhala ndi moyo zaka 70, anabereka Mahalalele.+
13 Atabereka Mahalalele, Kenani anakhalabe ndi moyo zaka zina 840. Pa zaka zimenezi, anaberekanso ana ena aamuna ndi aakazi.
14 Chotero, masiku onse a Kenani anakwana zaka 910, kenako anamwalira.
15 Mahalalele atakhala ndi moyo zaka 65, anabereka Yaredi.+
16 Atabereka Yaredi, Mahalalele anakhalabe ndi moyo zaka zina 830. Pa zaka zimenezi, anaberekanso ana ena aamuna ndi aakazi.
17 Chotero, masiku onse a Mahalalele anakwana zaka 895, kenako anamwalira.
18 Yaredi atakhala ndi moyo zaka 162, anabereka Inoki.+
19 Atabereka Inoki, Yaredi anakhalabe ndi moyo zaka zina 800. Pazaka zimenezi, anaberekanso ana ena aamuna ndi aakazi.
20 Chotero, masiku onse a Yaredi anakwana zaka 962, kenako anamwalira.
21 Inoki atakhala ndi moyo zaka 65, anabereka Metusela.+
22 Atabereka Metusela, Inoki anayendabe ndi Mulungu woona kwa zaka 300. Pa zaka zimenezi, anaberekanso ana ena aamuna ndi aakazi.
23 Chotero, masiku onse a Inoki anakwana zaka 365.
24 Inoki anayendabe+ ndi Mulungu woona.+ Kenako iye sanaonekenso, chifukwa Mulungu anam’tenga.+
25 Metusela atakhala ndi moyo zaka 187, anabereka Lameki.+
26 Atabereka Lameki, Metusela anakhalabe ndi moyo zaka zina 782. Pa zaka zimenezi, anaberekanso ana ena aamuna ndi aakazi.
27 Chotero, masiku onse a Metusela anakwana zaka 969, kenako anamwalira.
28 Lameki atakhala ndi moyo zaka 182, anabereka mwana wamwamuna.
29 Mwanayo anamutcha dzina lakuti Nowa,+ ndipo anati: “Uyu ndi amene adzatibweretsere mpumulo ku ntchito yathu yopweteketsa manja, chifukwa cholima nthaka imene Yehova anaitemberera.”+
30 Atabereka Nowa, Lameki anakhalabe ndi moyo zaka zina 595. Pa zaka zimenezi, anaberekanso ana ena aamuna ndi aakazi.
31 Chotero masiku onse a Lameki anakwana zaka 777, kenako anamwalira.
32 Nowa anakwanitsa zaka 500. Pambuyo pake iye anabereka Semu,+ Hamu+ ndi Yafeti.+
Patsani ena
Patsani ena
Genesis 5
Baibulo la Dziko Latsopano la Malemba Opatulika
https://www.jw.org/finder?docid=1011452&Book=1&Chapter=5&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D1%26Chapter%3D5%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Mlozera Nkhani wa Magazini a Nsanja ya Olonda a 2013
Wosonyeza deti la magazini imene muli nkhaniyo
BAIBULO
BAIBULO LIMASINTHA ANTHU
‘Ndilibenso Maganizo Ofuna Kusintha Zinthu’ (J. Sylgren), 7/1
MAFUNSO OCHOKERA KWA OWERENGA
‘Analalikira kwa Mizimu Imene Inali M’ndende’ (1Pet. 3:19), 6/15
Kodi makolo azikhala ndi mwana wochotsedwa pa misonkhano? 8/15
N’chifukwa chiyani Yesu anagwetsa misozi? (Yoh. 11:35), 9/15
MBIRI YA MOYO WANGA
Ndinadalitsidwa Chifukwa Chomvera Yehova (E. Piccioli), 6/15
Tachita Utumiki wa Nthawi Zonse kwa Zaka 50 Kumpoto (A. and A. Mattila), 4/15
Timasangalala Kutumikira Yehova Kulikonse (M. and J. Hartlief), 7/15
MBONI ZA YEHOVA
Msonkhano Wachigawo Wakuti ‘Mawu a Mulungu Ndi Choonadi’, 5/1
MOYO NDI MAKHALIDWE ACHIKHRISTU
NKHANI ZOPHUNZIRA
Akulu Achikhristu Ndi Antchito Anzathu Otipatsa Chimwemwe,’ 1/15
Chilengedwe Chimatithandiza Kukhulupirira Kwambiri Mulungu, 10/15
Kodi Abusa 7 ndi Atsogoleri 8 Akuimira Ndani Masiku Ano, 11/15
Kodi Tikuphunzira Chiyani pa Pemphero Limene Linakonzedwa Bwino? 10/15
Kodi Timayamikira Cholowa Chathu Chochokera kwa Mulungu? 2/15
Mawu a Mulungu Azikuthandizani Ndipo Muzithandiza Nawo Ena, 4/15
Musalole Chilichonse Kukulepheretsani Kupeza Ulemerero, 2/15
Musalole Chilichonse Kusokoneza Ubwenzi Wanu ndi Yehova, 1/15
Muzisankha Zinthu Mwanzeru Kuti Musataye Madalitso Anu, 5/15
“Muzitsimikizira Kuti Zinthu Zofunika Kwambiri Ndi Ziti,” 4/15
“Ndani Kwenikweni Amene Ali Kapolo Wokhulupirika ndi Wanzeru?” 7/15
Popeza “Mwadziwa Mulungu” Kodi Muyenera Kuchita Chiyani? 3/15


text:
Malonda / Kumwa
Iris P-40 Warhawk - The Zatsopano FSX & P3D
Pambuyo bwino kutuluka kwa "Aces wa Commonwealth" phukusi kwa FSX osonyeza Curtiss P-40E Kittyhawk, Iris anaganiza kusonyeza kuganiza ndi kupereka mankhwala atsopano zinapanga yofanana awiri atsopano a P-40 Warhawk, P-40T ndi P-40X.
The P-40T ndi mpando amapasa, amapasa injini zosinthika ya P-40 airframe. Pamene US anachita kafukufuku ndi mapasa injini mfundo ya P-40C pa nkhondo, izo tikuvutika ndi nkhani osauka bata ndi sanapite konse mu ulimi.
The P-40X ndi mpando umodzi P-40E ndi mapiko n'zometa ndi contra-onsewo Injiniyo pa Merlin dongosolo engine.
Mawonekedwe :
The P-40X mu kanema
The P-40T ndi mpando amapasa, amapasa injini zosinthika ya P-40 airframe. Pamene US anachita kafukufuku ndi mapasa injini mfundo ya P-40C pa nkhondo, izo tikuvutika ndi nkhani osauka bata ndi sanapite konse mu ulimi.
The P-40X ndi mpando umodzi P-40E ndi mapiko n'zometa ndi contra-onsewo Injiniyo pa Merlin dongosolo engine.
Mawonekedwe :
- ambuye 2048x2048 mapikiselo bitmap resized kuti 1024x1024 pixels kwa paintschemes onse kupereka bumpmaps wapamwamba lakuthwa ndi zithunzi zodabwitsa kudutsa ONSE makadi zithunzi angathe kuthamanga FSX!
- A soundset kwambiri kwa Iris AudioworX ndi 360 digiri phokoso panning makonda mwachindunji FSX.
- A zosiyanasiyana paintschemes kwambiri kugwiritsa ntchito njira yabwino luso lilipo kulola kuti weathering kwambiri ndi zithunzi momveka.
- A apamwamba paintkit zinapanga zigawo zonse weathering kulola owerenga mwamakonda wodzaza repaints onse mu ulemerero 2048x2048 mapikiselo khalidwe!
- A kwambiri ndege chitsanzo kwa yade Island Flight Mayeso Center.
- An mwakuya woyendetsa bukhu ndi nkhani zonse muyenera kudziwa ntchito machitidwe Iris P-40 Warhawk ndi ndege amphumphu ndi zipangizo oipa, checklists ndi zambiri.
The P-40X mu kanema
Kukula 72.2 MB
Downloads 5 517
Analenga 03-08-2012 06: 31: 54
Anasintha 15-10-2012 23: 06: 34
License
Freeware
3D Pafupifupi Cockpit
Kumenya DirectX10
Kuwonjezera pa yogwirizana ndi FSX-SP2 & FSX-Mpweya wotentha & Prepar3D v1 (v2 & 3 kuyesa)
Malonda / Kumwa


text:
JUNE 3, 2015
RUSSIA
Unduna woona zachilungamo m’dziko la Russia unavomereza bungwe la Mboni za Yehova mumzinda wa Moscow
Pa May 27, 2015, unduna woona zachilungamo m’dziko la Russia unavomereza bungwe la Mboni za Yehova mumzinda wa Moscow. Izi zachitika patatha zaka pafupifupi 5 kuchokera pamene Khoti Loona za Ufulu wa Anthu ku Ulaya linanena kuti zimene khoti la ku Moscow linagamula zothetsa bungwe la Mboni za Yehova zinali zosagwirizana ndi malamulo.
Mu 2004 khoti lotchedwa Golovinskiy la mumzinda wa Moscow linagamula kuti bungwe la Mboni za Yehova lithetsedwe. Chigamulochi chinaperekedwa patapita zaka zambiri mlanduwu ukukambidwa. M’chaka cha 2010, Khoti Loona za Ufulu wa Anthu ku Ulaya linalamula boma la Russia kuti lisathetse bungweli komanso kuti lipereke chindapusa. Boma la Russia linapereka ndalamazi koma lavomereza bungweli pompano.


text:
Nkhani 71: Mulungu Alonjeza Paradaiso
CHINTHUNZI’CHI n’cha paradaiso wonga amene Mulungu angakhale atasonyeza mneneri wake Yesaya. Yesaya anakhala ndi moyo pambuyo pa Yona.
Paradaiso amatanthauza “munda” kapena “paki.” Kodi zikukukumbutsani za kanthu kena kamene takaona m’bukhu’li? Akuoneka mofanana kwambiri ndi munda wokongola umene Yehova Mulungu anapangira Adamu ndi Hava, kodi si choncho? Koma kodi dziko lonse lidzakhala paradaiso?
Yehova anauza mneneri wake Yesaya kulemba za paradaiso akudza’yo kaamba ka anthu a Mulungu. Iye akuti: ‘Mimbulu ndi nkhosa zidzakhalira pamodzi mu mtendere. Ana a ng’ombe ndi ana a mikango zidzadyera pamodzi, ndipo ana ang’ono adzazitsogolera. Ngakhale khanda silidzabvulazidwa ngati lisewera ndi njoka yaululu.’
‘Izi sizidzachitika konse’ ambiri angatero. ‘Nthawi zonse pakhala bvuto pa dziko lapansi, ndipo lidzakhalapo nthawi zonse.’ Koma taziganizireni: Kodi Mulungu anapatsa malo okhala otani kwa Adamu ndi Hava?
Mulungu anaika Adamu ndi Hava m’paradaiso. N’chifukwa chabe chakuti iwo sanamvere Mulungu kuti iwo anataya malo ao okhala okongola’wo, anakalamba ndi kufa. Mulungu akulonjeza kuti adzapatsa anthu amene anam’konda zinthu zeni-zeni’zo zimene Adamu ndi Hava anataya.
M’paradaiso watsopano akudza’yo palibe chiri chonse chidzabvulaza kapena kuononga. Padzakhala mtendere weni-weni. Anthu onse adzakhala athanzi ndi achimwemwe. Koma tidzaphunzirabe m’mene Mulungu adzachititsira zimene’zi.
Yesaya 11:6-9; Chivumbulutso 21:3, 4.
Mafunso
- Kodi Yesaya anali ndani, kodi anakhalapo liti, ndipo kodi Yehova anamusonyeza chiyani?
- Kodi liwu lakuti “paradaiso” limatanthauza chiyani, ndipo kodi limakukumbutsani za chiyani?
- Kodi Yehova anauza Yesaya kulemba chiyani za Paradaiso watsopano?
- N’chifukwa chiyani Adamu ndi Hava anataya malo okongola amene ankakhalamo?
- Kodi Yehova akulonjeza chiyani kwa anthu amene amamukonda?
Mafunso ena
- Ŵerengani Yesaya 11:6-9.
Kodi Mawu a Mulungu amapereka chithunzi chotani cha mtendere umene udzakhalepo pakati pa zinyama ndi anthu m’dziko latsopano? (Sal. 148:10, 13; Yes. 65:25; Ezek. 34:25)
Kodi mawu a Yesaya akukwaniritsidwa motani mwauzimu pakati pa anthu a Yehova masiku ano? (Aroma 12:2; Aef. 4:23, 24)
Kodi ndani ayenera kuyamikiridwa chifukwa cha kusintha kwa khalidwe la anthu panopa ndiponso m’dziko latsopano? (Yes. 48:17, 18; Agal. 5:22, 23; Afil. 4:7)
- Ŵerengani Chivumbulutso 21:3, 4.
Kodi Malemba amasonyeza bwanji kuti kukhala kwa Mulungu ndi anthu kumatanthauza kuti ali nawo mophiphiritsira, osati ali nawodi limodzi padziko lapansi pano? (Lev. 26:11, 12; 2 Mbiri 6:18; Yes. 66:1; Chiv. 21:2, 3, 22-24)
Kodi ndi misozi ndi kupweteka kwa mtundu wanji kumene kudzachotsedwe? (Luka 8:49-52; Aroma 8:21, 22; Chiv. 21:4)


text:
ZAKUMAPETO
Yesu Ndi Mesiya Amene Mulungu Ananeneratu Kuti Adzabwera
POFUNA kutithandiza kuti tidzathe kuzindikira Mesiya, Yehova Mulungu anauzira aneneri ambiri kuti alembe nkhani zokhudza kubadwa kwa Mpulumutsiyu, utumiki wake, ndiponso imfa yake. Maulosi onsewa anakwaniritsidwa pa Yesu Khristu. N’zochititsa chidwi kuona mmene maulosiwa anafotokozera zinthu motsatirika komanso molondola. Kuti timvetse mfundo imeneyi, tiyeni tikambirane maulosi angapo okhudza kubadwa kwa Mesiya ndiponso zinthu zimene zinachitika ali mwana.
Mneneri Yesaya ananeneratu kuti Mesiya adzabadwira m’banja la Mfumu Davide. (Yesaya 9:7) Yesu anabadwiradi m’banja la Davide.—Mateyu 1:1, 6-17.
Mneneri winanso wa Mulungu, dzina lake Mika, ananeneratu kuti mwana ameneyu akadzakula adzakhala mfumu komanso kuti adzabadwira ku “Betelehemu Efurata.” (Mika 5:2) Pa nthawi imene Yesu anabadwa, ku Isiraeli kunali mizinda iwiri imene inkadziwika ndi dzina lakuti Betelehemu. Mzinda umodzi unali kufupi ndi ku Nazareti, pomwe wina unali kufupi ndi Yerusalemu ku Yuda. Mzinda wa Betelehemu wakufupi ndi Yerusalemu poyamba unkatchulidwa kuti Efurata ndipo kumeneku ndi komwe Yesu anabadwira mogwirizana ndi mmene ulosi unanenera.—Mateyu 2:1.
Ulosi wina unaneneratu kuti Mwana wa Mulungu adzaitanidwa kuti “atuluke mu Iguputo.” Yesu ali mwana makolo ake anapita naye ku Iguputo. Iwo anabwerera naye kwawo pambuyo pa imfa ya Herode ndipo kumeneku kunali kukwaniritsidwa kwa ulosiwu.—Hoseya 11:1; Mateyu 2:15.
Pa tchati chimene chili patsamba 200, malemba amene ali pansi pa mutu wakuti “Ulosi” akufotokoza zinthu zosiyanasiyana zokhudza Mesiya. Yerekezetsani zimene malemba amenewa akunena ndi zomwe zili m’malemba omwe ali pansi pa mutu wakuti “kukwaniritsidwa kwake.” Kuchita zimenezi kungawonjezere zifukwa zina zokuchititsani kukhulupirira kuti Mawu a Mulungu ndi oona.
Mukamawerenga malembawa muyenera kukumbukira kuti malemba amene ali ndi ulosiwo analembedwa zaka zambirimbiri Yesu asanabadwe. Yesu ananena kuti: “Zonse zokhudza ine zolembedwa m’chilamulo cha Mose, m’Zolemba za aneneri ndi m’Masalimo ziyenera kukwaniritsidwa.” (Luka 24:44) Ndipo mukaona m’Baibulo lanu mungatsimikizire kuti maulosi onsewa anakwaniritsidwadi.


text:
MUTU 134
M’manda a Yesu Munalibe Kanthu Chifukwa Anali Ataukitsidwa
MATEYU 28:3-15 MALIKO 16:5-8 LUKA 24:4-12 YOHANE 20:2-18
YESU ANAUKITSIDWA
ZIMENE ZINACHITIKA KU MANDA A YESU
ANAONEKERA KWA AZIMAYI ANGAPO
Azimayi omwe anapita kumanda a Yesu anadabwa kwambiri atapeza kuti m’mandamo mulibe thupi la Yesu. Mariya Mmagadala anathamanga kupita kwa “Simoni Petulo ndi kwa wophunzira wina, amene Yesu anali kumukonda.” Wophunzira ameneyo anali mtumwi Yohane. (Yohane 20:2) Koma azimayi ena omwe anatsalira kumanda kuja anaona mngelo. Mkati mwa mandawo munalinso mngelo wina yemwe ‘anavala mkanjo woyera.’—Maliko 16:5.
Mmodzi wa angelowo anawauza kuti: “Musachite mantha, chifukwa ndikudziwa kuti mukufuna Yesu amene anapachikidwa. Iye sali pano chifukwa wauka kwa akufa monga ananenera. Bwerani muone pamene anagona. Ndipo pitani mwamsanga mukauze ophunzira ake kuti wauka kwa akufa, moti padakali pano, watsogola kupita ku Galileya.” (Mateyu 28:5-7) Kenako azimayiwo ‘akunjenjemera ndi kunthunthumira kwambiri’ anapita kukauza ophunzira a Yesu zimene zinachitikazo.—Maliko 16:8.
Pa nthawiyi n’kuti Mariya atakumana ndi Petulo komanso Yohane. Mtima ukadali m’mwamba anauza atumwiwo kuti: “Ambuye awachotsa m’manda achikumbutso aja, ndipo sitikudziwa kumene awaika.” (Yohane 20:2) Petulo ndi Yohane atangomva zimenezi analiyatsa liwiro. Yohane anathamanga kwambiri moti ndi amene anayambirira kukafika kumandako. Atafika anasuzumira m’mandamo ndipo anaonamo nsalu zomwe anakulungira Yesu koma iye anakhalabe kunja kwa mandawo.
Koma Petulo anangofikira kulowa ndipo anapeza nsalu zomwe anakulungira Yesu komanso imene anamukulungira kumutu. Kenako Yohane analowa ndipo anaona kuti zimene Mariya anawauza zija zinali zoona. Ngakhale kuti Yesu anali atawauza kale kuti adzaukitsidwa, pa nthawiyi ophunzira akewo sanazindikire kuti waukitsidwa. (Mateyu 16:21) Ophunzirawo anabwerera kwawo atasokonezeka kwambiri. Koma Mariya atabwereranso kumanda kuja sanafune kuchokako.
Mmene zimenezi zinkachitika n’kuti azimayi ena aja akupita kukauza ophunzira ena kuti Yesu waukitsidwa. Ali m’njira anakumana ndi Yesu ndipo anawapatsa moni kuti: “Moni amayi!” Azimayiwo anagwada ‘n’kuweramitsa nkhope zawo pansi.’ Kenako Yesu anawauza kuti: “Musaope! Pitani, kauzeni abale anga, kuti apite ku Galileya ndipo akandiona kumeneko.”—Mateyu 28:9, 10.
Asilikali omwe anali kumanda kuja “ananjenjemera ndipo anangouma gwaa ngati akufa” chifukwa cha chivomezi chomwe chinachitika komanso chifukwa chakuti anaona angelo. Koma atadzuka anapita mumzinda ndipo “anakauza ansembe aakulu zonse zimene zinachitika.” Kenako ansembewo anapita kukakambirana ndi akulu ndipo anagwirizana kuti apatse ndalama asilikali omwe ankalondera kumandawo. Anachita zimenezi n’cholinga choti anthu akawafunsa za nkhaniyi azinama kuti: “Ophunzira ake anabwera usiku kudzamuba ife titagona.”—Mateyu 28:4, 11, 13.
Asilikali achiroma ankatha kuphedwa ngati apezeka akugona pa malo awo antchito, choncho ansembewo analonjeza alondawo kuti: “Bwanamkubwa akamva zimenezi [zoti amagona pa nthawi ya ntchito], tikamunyengerera ndipo inu musade naye nkhawa.” (Mateyu 28:14) Asilikaliwo analandiradi ndalamazo ndipo anachita zimene ansembewo anawauza moti nkhani yoti thupi la Yesu labedwa inafala kwa Ayuda ambiri.
Mariya Mmagadala anali adakali kumanda kuja akulira. Atasuzumira m’manda muja anaona angelo awiri atavala zovala zoyera. Mngelo mmodzi anakhala kumene kunali mutu wa Yesu ndipo wina anakhala kumene kunali mapazi ake. Angelowo anamufunsa kuti: “Mayi iwe, n’chifukwa chiyani ukulira?” Mariya anayankha kuti: “Atenga Ambuye wanga, ndipo sindikudziwa kumene awaika.” Kenako Mariya atatembenuka anaona kuti kumbuyo kwake kuli munthu. Munthu uja anamufunsanso funso limene angelo aja anamufunsa koma anawonjezeranso funso lina kuti: “Kodi Ukufuna ndani?” Mariya ankaganiza kuti munthuyo ndi wosamalira munda ndipo anamuuza kuti: “Bambo, ngati mwamuchotsa ndinu, ndiuzeni chonde kumene mwamuika, ndipo ine ndikamutenga.”—Yohane 20:13-15.
Mariya sankadziwa kuti akulankhula ndi Yesu yemwe anali ataukitsidwa. Koma atangonena kuti, “Mariya!” Mariyayo anazindikira kuti munthuyo ndi Yesu chifukwa cha mmene anamuitanira. Nthawi yomweyo Mariya ananena mosangalala kuti: “Rabboni!” (kutanthauza kuti “Mphunzitsi!”) Iye ankaganiza kuti Yesu akwera kumwamba nthawi yomweyo choncho anamugwira mwamphamvu. Koma Yesu anamuuza kuti: “Usandikangamire. Pakuti sindinakwerebe kwa Atate. Koma pita kwa abale anga ukawauze kuti, ‘Ine ndikukwera kwa Atate wanga ndi Atate wanu, kwa Mulungu wanga ndi Mulungu wanu.’”—Yohane 20:16, 17.
Mariya anathamangira kumene atumwi komanso otsatira ena a Yesu anasonkhana. Atafika anawauza kuti: “Ambuye ndawaona ine!” Zimene Mariya anawauzazi zinangowonjezera zomwe anali atamva kale kuchokera kwa azimayi ena. (Yohane 20:18) Komabe iwo ankangoona ngati zimene azimayiwo anawauza ndi “zopanda pake.”—Luka 24:11.
Onaninso
Yesu Anaukitsidwa
Kodi ophunzira a Yesu anadziwa bwanji kuti iye waukitsidwa ndi Mulungu?


text:
ZIMENE BAIBULO LIMANENA
Kodi Dzikoli Lidzathadi?
Lemba la 1 Yohane 2:17 limati: “Dziko likupita limodzi ndi chilakolako chake.” Kodi mawu akuti “dziko” palembali akutanthauza chiyani? Popeza Baibulo limanena kuti dzikoli lidzawonongedwa, kodi zimenezi zidzachitika bwanji ndipo zidzachitika liti?
Kodi mawu akuti “dziko” omwe ali pa 1 Yohane 2:17 akutanthauza chiyani?
ZIMENE BAIBULO LIMANENA:
Lembali silikunena za dziko lapansi lenilenili chifukwa anthu ndi amene amakhala ndi ‘zilakolako’ zoipa. Mawu akuti “dziko” akutanthauza anthu amene safuna kumvera Mulungu ndipo Baibulo limati ndi adani ake. (Yakobo 4:4) Limanenanso kuti Mulungu adzaweruza anthu amenewa “kuti alandire chilango cha chiwonongeko chamuyaya.” (2 Atesalonika 1:7-9) Koma anthu amene amatsatira zimene Yesu Khristu ananena n’kumayesetsa kusakhala “mbali ya dzikoli,” adzalandira moyo wosatha.—Yohane 15:19.
N’chifukwa chake lemba la 1 Yohane 2:17 limamaliza n’kunena kuti: “Wochita chifuniro cha Mulungu adzakhala kosatha.” Koma kodi adzakhala kuti? Lemba la Salimo 37:29 limati: “Olungama adzalandira dziko lapansi, ndipo adzakhala mmenemo kwamuyaya.”
“Musamakonde dziko kapena zinthu za m’dziko. Ngati wina akukonda dziko, ndiye kuti sakonda Atate.”—1 Yohane 2:15.
Kodi Mulungu adzawononga bwanji anthu oipa?
ZIMENE BAIBULO LIMANENA:
Baibulo limanena kuti Mulungu adzayamba ndi kuwononga zipembedzo zabodza. Limanena kuti zipembedzo zimenezi zili ngati hule ndipo zimatchedwa “Babulo Wamkulu.” (Chivumbulutso 17:1-5; 18:8) Mulungu adzawononga zipembedzozi chifukwa ndi zosakhulupirika. M’malo molambira Mulungu yekha, zimagwirizana kwambiri ndi andale. Ndiye Mulungu adzagwiritsa ntchito andale omwewo kuti aziwononge. N’chifukwa chake Baibulo limati: ‘Adzadana nalo hulelo ndipo adzalisakaza ndi kulisiya lamaliseche. Adzadya minofu yake ndi kulinyeketsa ndi moto.’—Chivumbulutso 17:16.
Kenako, Mulungu adzathana ndi andalewo, omwe Baibulo limawatchula kuti “mafumu a dziko lonse lapansi.” Adzawononganso anthu onse oipa ndipo zonsezi zidzachitika pa ‘nkhondo ya tsiku lalikulu la Mulungu Wamphamvuyonse.’ Nkhondo imeneyi imatchedwanso kuti “Haramagedo.”—Chivumbulutso 16:14, 16.
“Bwerani kwa Yehova, inu nonse ofatsa a padziko lapansi, amene mwakhala mukutsatira zigamulo zake. Yesetsani kukhala olungama, yesetsani kukhala ofatsa. Mwina mungadzabisike pa tsiku la mkwiyo wa Yehova.”—Zefaniya 2:3.
Kodi Mulungu adzawononga liti anthu oipa?
ZIMENE BAIBULO LIMANENA:
Mulungu adzawononga anthu oipa akadzaona kuti uthenga wabwino wonena za Ufumu wa Mulungu walalikidwa mokwanira. Ufumu umenewu udzalowa m’malo mwa maboma a anthu. (Danieli 7:13, 14) Yesu Khristu anati: “Uthenga wabwino uwu wa ufumu udzalalikidwa padziko lonse lapansi kumene kuli anthu, kuti ukhale umboni ku mitundu yonse, kenako mapeto adzafika.” (Mateyu 24:14) Choncho, ntchito yolalikira ndi “chizindikiro” chakuti mapeto ayandikira ndipo imasonyeza kuti Mulungu ndi wachifundo. Palinso zizindikiro zina monga nkhondo, zivomerezi, njala komanso matenda.—Mateyu 24:3; Luka 21:10, 11.
Baibulo limanenanso kuti makhalidwe a anthu adzafika poipa kwambiri “m’masiku otsiriza.” Mwachitsanzo, limati: “Masiku otsiriza adzakhala nthawi yapadera komanso yovuta. Pakuti anthu adzakhala odzikonda, okonda ndalama, . . . osamvera makolo, . . . osadziletsa, oopsa, osakonda zabwino, . . . okonda zosangalatsa, m’malo mokonda Mulungu.” *—2 Timoteyo 3:1-5.
Kungochokera m’chaka cha 1914 pamene nkhondo yoyamba yapadziko lonse inayamba, zinthu padzikoli zakhala zikuipiraipira. Komanso kuyambira chaka chimenecho, uthenga wabwino wonena za Ufumu wa Mulungu wakhala ukulalikidwa padziko lonse. A Mboni za Yehova amayesetsa kugwira ntchito yolalikira za Ufumu umenewu. N’chifukwa chake magazini yawo imene ndi yodziwika kwambiri imakhala ndi mutu wakuti, Nsanja ya Olonda Yolengeza Ufumu wa Yehova.
“Khalanibe maso chifukwa simukudziwa tsiku kapena ola lake.”—Mateyu 25:13.
^ ndime 14 Kuti mudziwe zambiri, werengani mutu 9 m’buku lakuti, Kodi Baibulo Limaphunzitsa Chiyani Kwenikweni? lofalitsidwa ndi a Mboni za Yehova. Bukuli likupezekanso pa webusaiti ya www.jw.org/ny.
Onaninso
Kodi Ulosi wa M’Baibulo Umatiuza Zotani pa Nkhani ya Chaka cha 1914?
Ulosi wa “nthawi zokwanira 7” wopezeka mu Danieli chaputala 4 umasonyeza nthawi yapadera yokhudza ulamuliro wa anthu.
Inunso Mukhoza Kudzapulumuka Oipa Akamadzawonongedwa
Koma mungatani? Kodi muyenera kusunga katundu wambiri woti adzakuthandizeni kupulumuka pa nthawi ya mapeto?


text:
MUTU 4
Mariya Anakhala Ndi Pakati Asanakwatiwe
YOSEFE ANADZIWA ZOTI MARIYA NDI WOYEMBEKEZERA
MARIYA ANAKWATIWA NDI YOSEFE
Pa nthawi imene Mariya ankachoka kwa Elizabeti n’kuti atakwanitsa miyezi 4 ali woyembekezera. Pajatu atangokhala woyembekezera anapita kwa m’bale wake Elizabeti amene ankakhala m’dera la mapiri a ku Yudeya, kum’mwera kwa Nazareti. Koma Mariya atabwerera kwawo ku Nazareti sipanatenge nthawi yaitali kuti anthu adziwe zoti ndi woyembekezera. Tangoganizani mmene Mariya ankavutikira maganizo ndi nkhani imeneyi.
Chodetsa nkhawa chinanso chinali chakuti Mariya anali atalonjezana ndi Yosefe, yemwe anali kalipentala, kuti adzakwatirana. Mariya ankadziwanso kuti Chilamulo cha Mulungu, chimene chinaperekedwa kwa Aisiraeli, chinkanena kuti ngati mkazi walonjezedwa kukwatiwa koma wagona ndi mwamuna wina, ayenera kuphedwa mwa kuponyedwa miyala. (Deuteronomo 22:23, 24) Ngakhale kuti Mariya ankadziwa zoti sanagonane ndi mwamuna aliyense, ankaganizirabe mmene angamuuzire Yosefe za nkhaniyi komanso zimene zingachitike.
Mariya anali atachoka kwa miyezi itatu ndipo Yosefe ayenera kuti anali atamusowa kwambiri moti ankafunitsitsa kumuona. Atakumana, Mariya ayenera kuti anamuuza zimene zinamuchitikira ndipo n’kutheka kuti anayesetsa kumufotokozera kuti anali woyembekezera mothandizidwa ndi mzimu woyera wa Mulungu. N’zachidziwikire kuti zinali zovuta kwa Yosefe kuti amvetse ndi kukhulupirira zimenezi.
Yosefe ankadziwa kuti Mariya ndi mkazi wokongola komanso wakhalidwe labwino moti ankamukonda kwambiri. Komabe ngakhale anafotokoza zimenezi, n’kutheka kuti Yosefe anaganizabe kuti Mariya ayenera kuti anagona ndi mwamuna wina. Yosefe anaganiza kuti amusiye mwamseri chifukwa sankafuna kuti amuchititse manyazi kwa anthu komanso sankafuna kuti amuponye miyala kuti aphedwe. Nthawi imeneyo anthu amene alonjezana kuti adzakwatirana, ankaonedwa kuti akwatirana kale ndipo kuti chibwenzi chithe ankafunika kutsatira dongosolo lothetsera ukwati.
Kenako Yosefe anapita kukagona koma akuganizirabe za nkhaniyi. Mngelo wa Yehova anamuonekera m’maloto n’kumuuza kuti: “Usaope kutengera Mariya mkazi wako kunyumba, chifukwa chakuti pakati alinapopa pachitika mwa mphamvu ya mzimu woyera. Iye adzabereka mwana wamwamuna, ndipo dzina lake udzamutche Yesu, chifukwa adzapulumutsa anthu ake ku machimo awo.”—Mateyu 1:20, 21.
Yosefe atadzuka anasangalala kwambiri chifukwa tsopano anali atadziwa zoona zake za nkhaniyi moti sanachedwe kuchita zimene mngeloyo anamuuza. Anatenga Mariya n’kupita naye kunyumba kwake. Zimene anachitazi zinali ngati mwambo wa ukwati ndipo zinathandiza anthu onse kudziwa kuti tsopano Yosefe ndi Mariya akwatirana. Komabe Yosefe sanagonane ndi Mariya pa nthawi yonse imene anali ndi pakati.
Patadutsa miyezi ingapo Yosefe ndi Mariya, yemwe pa nthawiyo anali wotopa, anafunika kukonzekera ulendo wochoka kwawo ku Nazareti. Kodi ankapita kuti poti nthawi imeneyi Mariya anali atatsala pang’ono kubereka?
Onaninso
Mariya
—“Ndinetu Kapolo wa Yehova!”
Kodi zimene Mariya ananena kwa Gabirieli zimasonyeza chiyani chokhudza chikhulupiriro cha Mariya? Kodi Mariya anasonyeza makhalidwe ena ati?


text:
MUTU 123
Anapemphera Pamene Anali Ndi Chisoni Kwambiri
MATEYU 26:30, 36-46 MALIKO 14:26, 32-42 LUKA 22:39-46 YOHANE 18:1
ZIMENE ZINACHITIKA YESU ATAPITA KUMUNDA WA GETSEMANE
THUKUTA LAKE LINAONEKA NGATI MADONTHO A MAGAZI
Yesu atamaliza kupemphera ndi atumwi ake ‘anaimba nyimbo zotamanda Mulungu’ kenako “anatuluka n’kupita kuphiri la Maolivi.” (Maliko 14:26) Iwo analowera chakummawa komwe kunali munda wa Getsemane umene Yesu ankakonda kupitako nthawi zambiri.
Atafika kumundako, komwe kunali mitengo yambiri ya maolivi, Yesu anauza atumwi ake 8 kuti amudikire ndipo iye anatengana ndi atumwi atatu. N’kutheka kuti Yesu anawauza kuti adikirire pamalo olowera m’mundawo chifukwa ananena kuti: “Khalani pansi pompano, ine ndikupita uko kukapemphera.” Yesu anatengana ndi Petulo, Yakobo ndi Yohane ndipo analowa m’mundamo. Iye anavutika kwambiri mumtima ndipo anauza atumwi atatuwo kuti: “Moyo wanga ukumva chisoni chofa nacho. Khalani pompano ndipo mukhalebe maso pamodzi ndi ine.”—Mateyu 26:36-38.
Yesu anawasiyanso atumwi atatu aja n’kuyenda kamtunda pang’ono kenako “anadzigwetsa pansi ndipo anayamba kupemphera.” Kodi Yesu ankapempha chiyani kwa Atate wake pa nthawi yovutayi? Iye anapemphera kuti: “Atate, zinthu zonse n’zotheka kwa inu. Ndichotsereni kapu iyi. Komatu osati mwa kufuna kwanga, koma mwa kufuna kwanu.” (Maliko 14:35, 36) Kodi ankatanthauza chiyani ponena mawu amenewa? Kodi ankafuna kuthawa udindo wopulumutsa anthu? Ayi.
Yesu ali kumwamba ankaona mmene Aroma ankazunzira komanso kuphera anthu. Choncho ankadziwa zimene akumane nazo chifukwa pa nthawiyi anali ndi thupi ngati lathuli ndipo ankamva kupweteka. Koma Yesu ankavutika kwambiri chifukwa ankadziwa kuti aphedwa ngati chigawenga ndipo zimenezi zikanachititsa kuti anthu anyoze dzina la Atate wake. Pa nthawiyi anali atatsala ndi maola ochepa kuti apachikidwe pamtengo ngati mmene zinkakhalira ndi munthu amene wanyoza Mulungu.
Atapemphera kwa kanthawi, Yesu anabwerera kwa atumwi ake atatu aja ndipo anawapeza akugona. Iye anafunsa Petulo kuti: “Zoona anthu inu simungathe kukhalabe maso limodzi ndi ine ola limodzi? Khalani maso ndipo pempherani kosalekeza kuti musalowe m’mayesero.” Yesu ankadziwa kuti atumwi ake atopa kwambiri komanso kunali kutada. N’chifukwa chake ananena kuti: “Zoona, mzimu ndi wofunitsitsa, koma thupi ndi lofooka.”—Mateyu 26:40, 41.
Kenako Yesu anapitanso kukapemphera kachiwiri ndipo anapempha Mulungu kuti amuchotsere “kapu iyi.” Atabwerako anapezanso atumwi atatuwo akugona ngakhale kuti pa nthawiyi ankafunika kuti akhale akupemphera kuti asalowe m’mayesero. Yesu atawafunsa chifukwa chake ankagonanso “anasowa chomuyankha.” (Maliko 14:40) Yesu anapitanso kachitatu ndipo anagwada n’kuyamba kupemphera.
Yesu ankada nkhawa kwambiri kuti akaphedwa ngati chigawenga zichititsa kuti anthu anyoze dzina la Atate wake. Yehova anamva zimene Mwana wake ankamupempha moti anamutumizira mngelo kuti amulimbikitse. Komabe Yesu sanasiye kuchonderera Atate wake ndipo anapitiriza “kupemphera ndi mtima wonse.” Pa nthawiyi Yesu anavutika maganizo kwambiri chifukwa chodziwa udindo waukulu womwe anali nawo. Ngati akanalephera kupilira akanataya mwayi wodzakhala ndi moyo mpaka kalekale komanso anthu amene ankamukhulupirira sakanakhala ndi chiyembekezo chodzapeza moyo wosatha. Yesu anavutika kwambiri moti “thukuta lake linaoneka ngati madontho amagazi amene akugwera pansi.”—Luka 22:44.
Yesu atabwerera kachitatu anapezanso ophunzira ake akugona. Iye ananena kuti: “Zoona nthawi ngati ino mukugona ndi kupumula! Taonani! Ola lakuti Mwana wa munthu aperekedwe m’manja mwa ochimwa layandikira. Nyamukani, tiyeni tizipita. Onani! Wondipereka uja ali pafupi.”—Mateyu 26:45, 46.
Onaninso
N’chifukwa Chiyani Tiyenera Kupemphera M’dzina la Yesu?
M’nkhaniyi muona kuti kupemphera m’dzina la Yesu kumasonyeza kuti timalemekeza Mulungu komanso Yesu.


text:
Mavidiyo Amakatuni
Timavidiyo timeneti timaphunzitsa mfundo zofunika kwambiri koma timapangitsa kuti kuphunzirako kuzikhala kosangalatsa
Kodi ndi Chikondi Chenicheni Kapena Kungotengeka Maganizo?
Onerani vidiyoyi kuti mudziwe tanthauzo la kutengeka maganizo ndiponso chikondi chenicheni.
Musamangotengera Zochita za Anzanu
Zinthu 4 zimene zingakuthandizeni kuti muzisankha nokha zochita mwanzeru.
Kodi Mnzako Weniweni Ungamudziwe Bwanji?
N’zosavuta kupeza anzanu amene sangakuthandizeni, koma kodi mungapeze bwanji mnzanu weniweni?
Kodi Mungatani Kuti Anzanu Asiye Kukuvutitsani?
Onerani vidiyoyi kuti mudziwe chifukwa chake anthu amavutitsa anzawo komanso zimene mungachite kuti asiye kukuvutitsani.


text:
NSANJA YA OLONDA NA. 2 2016
N’chifukwa Chiyani Yesu Anavutika Mpaka Kufa?
Kodi timapindula bwanji chifukwa chakuti cha kuphedwa kwa munthu mmodzi zaka 2,000 zapitazo?
Kodi Zinachitikadi?
Kodi timadziwa bwanji kuti zimene Mauthenga Abwino amanena zokhudza Yesu ndi zoona?
N’chifukwa Chiyani Yesu Anavutika Mpaka Kufa?
Kodi imfa yake ingakuthandizeni bwanji?
Kodi Akhristu Ayenera Kumapemphera mu Akachisi?
Zipembedzo zambiri zikuluzikulu za padzikoli zili ndi akachisi. Kodi kulambira ku akachisi kuli ndi phindu lililonse?
Kumvera Chenjezo Kungapulumutse Moyo Wanu
Maulosi a m’Baibulo amanena momveka bwino zizindikiro zosonyeza kuti Mulungu watsala pang’ono kuwononga dzikoli. Kodi mumvera chenjezo?
Kodi Ndi Ndani Amene Anagawa Machaputala ndi Mavesi a M’Baibulo?
N’chifukwa chiyani anthu ambiri amakonda machaputala ndi mavesi okhala ndi manambala?
Zimene Baibulo Limanena?
Kodi muyenera kuchita mantha ndi Mdyerekezi?
Zina zimene zili pawebusaiti
Kodi Yesu Anafera Pamtanda?
Anthu ambiri amaona kuti mtanda ndi chizindikiro cha Chikhristu. Kodi tiyenera kuugwiritsira ntchito polambira?


text:
Ndinaona Kuti Padzikoli Palibe Chilungamo
NDINABADWA m’chaka cha 1965, ku Northern Ireland ndipo banja lathu linali losauka. Ndinakulira m’chigawo cha Derry, pa nthawi imene m’dzikoli munkachitika nkhondo pakati pa Akatolika ndi Apulotesitanti. Nkhondo imeneyi inachitika kwa zaka zoposa 30. Akatolika ankaona kuti Apulotesitanti, omwe anali ndi mphamvu zambiri m’boma komanso anali ochuluka, ankawapondereza pa nkhani ya zisankho, zachitetezo, kulemba ntchito komanso nkhani za nyumba.
Ndinkaona kuti padzikoli palibe chilungamo. Sindikukumbukira kuti ndi maulendo angati pomwe ndinamenyedwa, kutulutsidwa m’galimoto atandiloza ndi mfuti pamutu, kufunsidwa komanso kufufuzidwa ndi apolisi kapena ndi asilikali. Zimenezi ndinatopa nazo kwambiri moti ndinkaganiza kuti, ‘Kodi ndingowasiya kapena ndiwabwezere?’
Ndinapanga nawo zionetsero zokumbukira anthu 14 amene anaphedwa ndi asilikali a ku Britain mu 1972 komanso zionetsero zokumbukira akaidi amene anafa chifukwa chonyanyala kudya mu 1981. Ndinkanyamula mbendera zoletsedwa ku Northern Ireland komanso ndinkalemba mawu onyoza boma la Britain paliponse pamene ndafuna. Nthawi zambiri Akatolika ankazunzidwa kapena kuphedwa chifukwa chopanga zionetsero. Kawirikawiri zionetsero zinkayamba ngati zabwinobwino koma zinkathera m’ziwawa.
Ndili ku yunivesite, ine ndi ana asukulu ena tinachita zionetsero zokwiya ndi kuwonongeka kwa zachilengedwe. Kenako ndinasamukira ku London ndipo ndili kumeneko ndinachita nawonso zionetsero zokwiya ndi malamulo a boma omwe ankakondera anthu olemera n’kumapondereza anthu osauka. Komanso ndinachita nawo sitalaka yokwiya ndi kudulidwa kwa malipiro a ogwira ntchito. Kenako mu 1990, ndinachita nawonso zionetsero zokwiya ndi msonkho umene boma linaika kuti aliyense azilipira. Zionetserozo zinachititsa kuti malo otchedwa Trafalgar Square aphwanyidwe kwambiri.
N’kupita kwa nthawi, ndinasokonezeka maganizo chifukwa choona kuti kuchita zionetsero sikunkathandiza chilichonse. M’malo mwake zinkangochititsa kuti ndizidana kwambiri ndi anthu komanso boma.
Ngakhale anthu atakhala ndi zolinga zabwino, sangakwanitse kuchita zinthu mwachilungamo
Imeneyi ndi nthawi imene mnzanga wina anandithandiza kudziwana ndi Mboni za Yehova. Iwo anandiphunzitsa kuchokera m’Baibulo kuti Mulungu adzathetsa mavuto onse ndiponso adzakonza zinthu zonse zimene anthu awononga. (Yesaya 65:17; Chivumbulutso 21:3, 4) Ngakhale anthu atakhala ndi zolinga zabwino, sangakwanitse kuchita zinthu mwachilungamo. Anthufe timafunika malangizo a Mulungu komanso mphamvu zake kuti tilimbane ndi mizimu yoipa imene imachititsa mavuto amene ali padzikoli.—Yeremiya 10:23; Aefeso 6:12.
Ndinazindikira kuti zionetsero zonse zomwe ndinkapanga nawo zinali zopanda phindu lililonse. Ndinasangalala kwambiri kudziwa kuti nthawi ina padzikoli, anthu onse azidzachitirana zinthu mwachilungamo chifukwa palibe munthu amene adzapose mnzake.
Baibulo limanena kuti Yehova ndi Mulungu amene “amakonda chilungamo.” (Salimo 37:28) Chimenechi ndi chifukwa chimodzi chimene chimatitsimikizira kuti ufumu wake udzakhala wachilungamo, zimene maboma onse a anthu sangakwanitse. (Danieli 2:44) Ngati mukufuna kudziwa zambiri, funsani wa Mboni za Yehova aliyense m’dera lanu kapena pitani pa webusaiti yathu ya www.jw.org.
Onaninso
N’chifukwa Chiyani Mulungu Walola Zinthu Zoipa Komanso Kuti Anthu Azivutika?
Kodi zinthu zoipa zinayamba bwanji, ndipo n’chifukwa chiyani Mulungu walola kuti zoipazo zipitirirebe mpaka pano? Kodi mavuto amenewa adzatha?
N’chifukwa Chiyani Tiyenera Kuphunzira Baibulo?
Baibulo likuthandiza anthu mamiliyoni ambiri padziko lonse kupeza mayankho a mafunso ofunika kwambiri. Kodi inunso mukufuna kuthandizidwa?


text:
Zochitika Padzikoli
United States
Tsiku lililonse anthu oposa 20, mwa anthu omwe ankagwira ntchito yausilikali ku United States, amadzipha. Ndipo mwezi uliwonse, anthu pafupifupi 950 mwa anthu amene anapuma pa ntchito yausilikali, omwe panopa amathandizidwa ndi dipatimenti ya boma la United States yosamalira anthu, amapulumutsidwa atatsala pang’ono kudzipha.
China
Nyuzipepala ya ku China, yotchedwa China Daily, inanena kuti: “Pafupifupi hafu ya atsikana omwe sanakwanitse zaka 30, omwe amasamukira kudera lina kuti akagwire ntchito, amakhala ndi mimba asanakwatiwe. Zimenezi zachititsa kuti chiwerengero cha azimayi osakwatiwa chikwere kwambiri.” Komanso zikuoneka kuti anthu ambiri a ku China “akumakhalira . . . limodzi ngati banja asanakwatirane.”
Greece
M’chaka cha 1974, dziko la Greece linayesetsa kuthana ndi matenda a malungo. Koma panopa matendawa ayambiranso ndipo anthu akuganiza kuti ayamba chifukwa cha mavuto azachuma komanso kusowa kwa ndalama zogulira zinthu zofunika m’zipatala.
India
Kafukufuku wina amene anachitika ku India, anasonyeza kuti anthu 74 pa 100 alionse ananena kuti angakonde kukwatirana ndi munthu woti achita kuwasankhira. Zimenezi zili choncho ngakhale kuti dzikolo likusintha pa nkhani ya chikhalidwe. Komanso anthu 89 pa 100 alionse ananena kuti angakonde kuti azikhala ndi achibale awo ambirimbiri kusiyana n’kuti azikhala ndi ana awo ndi makolo awo okha basi.
Italy
“Tchalitchi chathu [Chakatolika] chasauka ndipo zimenezi zili choncho ku Ulaya ndi ku America komwe. Chikhalidwe chathu chayamba kuoneka chachikale, anthu ambiri asiya usisitere, sakutsatira malamulo a tchalitchi ndipo miyambo imene timachita komanso zimene timavala zimakhala zongodzionetsera. . . Tchalitchichi chatha mphamvu.”—Anatero Kadinala wa tchalitchi cha Katolika, dzina lake Carlo Maria Martini, asanamwalire. Zimene ananenazi zinatuluka m’nyuzipepala ya Corriere della Sera.